Dağıstanda etiraz: Şahidlər AzadlıqRadiosuna danışır\nAzərbaycan xəstəxanalarında yer çatışmazlığı yaranıb və durum təhlükəli həddə gəlib. Bunu AzadlıqRadiosuna müsahibəsində ictimai fəal, uroloq həkim Vasif İsmayıl deyir:\n“Xəstələnmiş insanların xəstəxanaya aparılmasında çox ciddi gecikmələr meydana gəlir. Beş gün gözləyən insanlar var. Hətta təcili yardım gələ bilmədiyi üçün evində vəfat edən insanlar var. Ən əsas məsələ süni tənəffüs aparatlarının sayı məsələsidir. Süni tənəffüs aparatlarının hamısı dolub bu dəqiqə...”\nVasif İsmayıl deyir ki, koronavirus üçün ayrılmış bütün xəstəxanalar dolub, başqa xəstəxanaları koronavirus üçün açmaq isə o deməkdir ki, başqa xəstəliklərdən əziyyət çəkənlər tibbi yardımsız qalacaq.\nRəsmi vəziyyətin düzələcəyinə ümid edir...\nTibbi Ərazi Bölmələrini İdarəetmə Birliyi - TƏBİB-in mətbuat xidmətinin rəhbəri Rəvanə Əliyeva Turan agentliyinə müsahibəsində, durumun tezliklə düzələcəyinə ümid etdiyini deyib:\n“Nazirlər Kabinetinin yüngül simptomlu şəxslərin evdə təcridlə bağlı qərarı var, bu qərar hələ ki, təsdiqlənməyib, yaxın günlərdə təsdiq olunması gözlənilir. Bu da bizə boş çarpayı yerlərinin açılmasına dəstək olacaq”.\nAzadlıqRadiosuna adının çəkilməməsi şərti ilə danışan bir vətəndaş deyir ki, 61 yaşlı anasını xəstəxanaya aparmırlar ki, yer yoxdur:\n“Pozitiv çıxıb, oturub evdə, yer yoxdur heç yerdə. Öskürür, narahatdır. Valideynlərim bütün özəl və dövlət klinikalarına müraciət edib, heç kim tomoqrafiya etmir. Heç olmasa, anamın tomoqrafiyası olunmalıdır, baxılmalıdır ki, ciyərlərində nə var. Valideyndir, yaşlı insandır, həyacan keçirir...”\nAzərbaycanda son günlər koronavirusa gündəlik yoluxma halları 400-ə yaxınlaşır.\nBəzi tənqidçilər hesab edirlər ki, yoluxmanın artması karantinin nisbi yumşalmasından sonra müşahidə olunmağa başladı.\nMayın 1-dən Nazirlər Kabineti karantini yumşaltmaq barədə qərar verdi, kafe, restoranları və ticarət mərkəzlərini açdı.\nHökumət qərarını əsaslandırarkən bildirdi ki, yumşalmaya qərar verərkən, virusun yayılma sürəti, xəstələrin sağalma dinamikası nəzərə alınıb. Amma indi yayılmanı azaltmaq üçün həftədə bir neçə gün sərt karantin qaydaları tətbiq edilir, insanların küçəyə çıxmasını birdəfəlik yasaqlanır.


Azərbaycan-Rusiya sərhədində SON VƏZİYYƏT\n12:05 14 Noyabr 2016\nXaçmaz Gömrük İdarəsinin Rusiya Federasiyası ilə sərhəddə yerləşən "Samur" gömrük postunda avtonəqliyyat vasitələrinin sıxlığı tam aradan qaldırılıb.\nDövlət Gömrük Komitəsinin (DGK) mətbuat xidmətindən Milli.Az-a verilən məlumata görə, Komitə rəhbərliyinin Rusiya Federasiyasının Federal Gömrük Xidmətinin rəhbərliyinə rəsmi müraciəti və intensiv danışıqlardan sonra son 3 gündə 475 avtonəqliyyat vasitəsinin sərhəddi keçməsi təmin edilib.\nXatırladaq ki, Rusiya Federasiyası istiqamətində yerləşən sərhəd-keçid məntəqəsinin nəqliyyat vasitələrinin buraxılışını təmin etmək potensialının aşağı olması ilə əlaqədar Xaçmaz Gömrük İdarəsinin "Samur" gömrük postunda avtonəqliyyat vasitələrinin sıxlığı yaranmışdı. Problemin operativ şəkildə həll edilməsi məqsədilə noyabrın 11-də DGK rəhbərliyi Rusiya Federasiyasının Federal Gömrük Xidmətinin rəhbərliyinə rəsmi müraciət edib, eyni zamanda həmin gün sərhəddə hər iki ölkənin gömrük və sərhəd xidmətlərinin nümayəndələri arasında görüş keçirilib.\nNoyabrın 12-də Dövlət Gömrük Komitəsinin sədri, gömrük xidməti general-leytenantı Aydın Əliyev şəxsən "Samur" gömrük postuna gedərək vəziyyətlə tanış olub.


Müşfiq Məmmədli: 2020-ci il xalqımızın həyatında cox cətin və həm də cox şərəfli bir il oldu\n27 Fevral 2021 10:35\n“2020-ci il xalqımızın həyatında cox cətin və həm də cox şərəfli bir il oldu. Bu il öz liderinin dəmir iradəsi ətrafında sıx birləşən xalqımız Qarabag torpağını işgalçılardan təmizləyərək ərazi bütövlüyümüzü bərpa etdi. Ötən il həm də koronavirus pandemiyası ilə mübarizə və bu mübarizədə azərbaycan səhiyyəsinin ugurları ilə yadda qaldı. Prezidentimiz cənab İlham Əliyevin səhiyyə sisteminin modernizasiyasındakı uzaqgörən və strateji addımları, Birinci vitse-prezident Mehriban xanım Əliyevanın dəstəyi pandemiya ilə mübarizədə dünyaya örnək olan Azərbaycan modelini formalaşdırdı”. Bu fikirləri Milli Məclisin deputatı Müşfiq Məmmədli deyib.\nMüşfiq Məmmədli bildirib ki, hazırda pandemiya ilə mübarizədə cox məsuliyyətli bir dövrə qədəm qoyuruq. Sosial dövlət olaraq, vətəndaşların sağlamlığının qorunmasını əsas prioritet kimi müəyyənləşdirmiş Azərbaycanda vaksinasiya prosesi ugurla davam edir. Cənubi Qafqazda vaksinasiya prosesinə start vermiş ilk, digər dünya dövlətləri arasında ön sırada yer alan Azərbaycan, qlobal məkanda inkişaf etmiş ölkələrin vaksinlərin bölüşdürülməsində yol verdikləri eqoizmə və ədalətsizliklərə olkə Prezidenti səviyyəsində etirazını bildirib. Azərbaycan şovinist millətciliyə qarşı oldugu kimi “vaksin millətciliyini” də qəbul etmir. Ən diqqətçəkən məqam ondan ibarətdir ki, Azərbaycan yuxarıda qeyd etdiyim cətin və böyük fədakarlıqlar, inzibati, iqtisadi resurslar tələb edən proseslərdə ugur qazanmaqla yanaşı, səhiyyə sistemindəki islahatları da davam etdirir.\n“Bu sahədə İcbari Tibbi Sığorta Agentliyinin və TƏBİB-in fəaliyyətini xüsusilə qeyd etmək istəyirəm.Pandemiya ilə aparılan mübarizədə tibbi sığortanın mərhələli tətbiqində və xüsusən Gəncə və Sumqayıt kimi böyük şəhərlərdə sığorta təbabətinə uyğun şəkildə struktur islahatlarının aparılması böyük ümidlər verir. Bu struktur islahatlarında köhnə stereotiplərdən uzaqlaşaraq, yeni yanaşmaların tətbiqi xüsusilə önəmlidir. Tam əminliklə bildirmək olar ki, ölkə rəhbərliyinin qayğısı və dəstəyi ilə Azərbaycan səhiyyəsi pandemiya ilə mübarizədə qalib gələcək və səhiyyə sistemindəki islahatlar uğurla nəticələnəcək”,-deyə deputat söyləyib.


3D MAX STUDİO - NƏRİMAN QƏHRƏMANLININ MƏQALƏLƏRİ - MƏQALƏLƏR - Universal site.\nCÜMƏ, 2018-04-20, 4:25 AM\n3D MAX STUDİO\n3D MAX STUDİO Əvvəlcə 3D proqramlarından danışım. Günümüzdə 30-a yaxın 3D proqramı var. Bunlardan ən çox 5-6 proqram daha vacib yerlərdə istifadə olunur və tanınınr.\nÖlkəmizdə ən çox istifadəçiyə malik olanı 3DS Max-dır. Autodesk şirkərtinə aid olan 3DS Max və Maya , Oyun dizaynı və Film istehsalında çox istifadə olunur. Rəqabət geniş olduğundan bütün şirkətlər öz satışa çıxardıqları proqramları daha da təkmilləşdirirlər. Rəqabətdə önə keçməyin ən asan yollarından biri də məşhur proqramları öz tərkiblərinə qatmaqdır. Autodesk şirkəti Avid şirkətindən Softimage XSİ proqramını alaraq çox gözəl üçlük yaratmış oldu.\nHər şirkətin proqramları ayrı-ayrı olsada , 3d xüsusiyyətləri çox oxşardır. Bu proqramlardan 1-ni yaxşı öyrənsəniz digər proqramları eyni səviyyəyə çatdırmaq uzun zaman tələb etməyəcək.\nSəhnələrin , animasiyaların düzəldilmə mərhələləri də hamsında eynidir. Sizə bu mərhələlər haqqında məlumat verim.\n1.Modelling - Bunu bir heykəltəraşlıq kimi də düşünmək olar.\n2. Texturing - Modellərin rənglənməsi , üzərinə materialın əlavə olunması. Yadınızda saxlayın ki, gördüyünüz işin baxımlı olmasının 80%-i bu mərhələdən asılıdır. Çox sadə modelləri çox gözəl rəngləyərək, əla və baxımlı işlər əldə etmiş olarsınız. Texturingi uğurlu həyata keçirmək üçün 2d proqramlarını ( Photoshop və.s) yaxşı bilməyiniz vacibdir.\n3.Lighting - İşıqlandırma. İşıqların yerini , gücünü , tipini dəyişərək fərqli-fərqli görüntülərin şahidi ola bilərsiniz. İşıqlandırmanı güclü bilənlərin işləri daha baxımlı və cəlbedici olur.\n4.Compositing - Modelin real şəkillə birləşdirilməsidir. Modeli həqiqi şəkilə yerləşdirərkən orijinallığa diqqət edilməli və hava şəraiti , işıq , kölgə və.s ciddi nəzərə alınmalıdır.\n5.Rendering - Bu mərhələdə işinizin son halını daha düzgün hesablamalarla görəcəksiniz. Bütün hesablamalar real həyata görə , təbiətin xüsusiyyətlərinə əsaslanaraq aparılıb. Proqramın işləmə səhnəsində görə bilməyəcəyiniz bəzi halları ( Parıldamalar , işıq , işığın sınması , əks etdirmələr və.s) renderdən sonra görünəcək . Render edilmiş səhnənizi şəkil və ya video formatında kompyuterinizə köçürdə bilərsiniz.\nBu dəfəki məlumatlar da bu qədər. Nəzərə alın ki, mən Animasiya və onun mərhələləri , novləri haqqında məlumat vermədim. Hərkəsə uğurlar.


Azərbaycana siyasi məhbus missiyası gəlib\nFlorian Irminger və Maran Turner\nİyunun 30-dan iyulun 4-dək Azərbaycanda siyasi məhbus məsələsi üzrə missiya işləyib. Missiyanı Vaşinqtonda yerləşən, siyasi məhbuslara hüquqi və vəkillik yardımı göstərən «Freedom Now» qeyri-hökumət təşkilatı və Norveçin İnsan Haqları Evi Fondu (Human Rights House Foundation) birgə həyata keçirib.\n«Freedom Now» təşkilatının icraçı direktoru Maran Turner və İnsan Haqları Evi Fondunun Cenevrə ofisinin rəhbəri Florian Irminger AzadlıqRadiosunda olub, missiya çərçivəsində gördükləri işdən danışıblar. Hər iki təmsilçi Bakıda hüquq müdafiəçiləri, jurnalistlər, vəkillərlə, bəzi məhbus ailələri ilə görüşüb.\nFlorian Irminger deyir ki, missiyanın məqsədi siyasi məhbusların yaxınları, vəkilləri ilə görüşməkdir:\n«Səbəb odur ki, son 2 ildə tendensiya təkcə siyasi məhbusların sayının artması deyil, həm də cəzaların daha da sərtləşdirilməsidir. Üstəlik, ölkə birbaşa insan haqları müdafiəçilərinin, jurnalistlərin və gənc fəalların üstünə gedir. İdeya siyasi məhbusları yenidən diqqət mərkəzinə gətirmək, həm də rəsmilərin «ölkədə siyasi məhbus yoxdur» bəyanatına cavabdır».\nMaran Turner bildirir ki, onun təşkilatı bütün dünyada siyasi məhbuslarla işləyir, yəni bunun üçün hansısa coğrafi məkanı hədəfə götürməyib:\n«Ancaq bəzi ölkələr var ki, narazıları susdurmaq üçün əsassız həbslərlə daha çox ad çıxarıb. Rəhbərlik etdiyim qurum bu ölkələrə daha çox diqqət ayırır. Təəssüf ki, özbaşına həbslər və vicdan məhbusları Azərbaycanda da insan haqları sahəsində əsas məsələdir. Son 2 ildə bu məsələnin ciddiləşdiyini görürük. Siyasi məhbusların sayı qeyri-adi dərəcədə artıb. Təşkilatım əvvəllər də Azərbaycanla bağlı işlər görüb. Ancaq indi burada işləri gücləndirməyin vaxtının çatdığına qərar verdik».\nAzadlıqRadiosu: Hər ikiniz son 2 ildə siyasi həbslərin artdığını deyirsiniz? Niyə məhz son iki ildə?\nMaran Turner: Bu tendensiyanı «ərəb baharı»ndan sonra bir sıra ölkələrdə müşahidə edirik. Bir sıra hökumətlər insanların küçələrə etiraz nümayişlərinə çıxacaqlarından bərk narahat olmağa başladılar. Bu etirazlar bir çox ölkələrdə mülki cəmiyyət liderlərini ruhlandırdı. İndi məhz həmin liderlər həbsdədir. Elə Azərbaycanda həbsdə olanların siyahısına da baxsaq, hökumətdə qorxu hissi yaradanları görərik. Onlar bloqqerlər, jurnalistlər, siyasi fəallardır. Onlar informasiya yayan, insanları səfərbər edənlərdir. Sonradan rejimin hədəfinə çevriliblər. Yəni siyasi məhbusların artmasını həmin qorxu hissinə bağlayıram.\nFlorian Irminger: Bir şeyi əlavə edim ki, Azərbaycan Avropa Şurasının nisbətən yeni üzvüdür. Əsas öhdəliklərdən biri siyasi məhbus məsələsinə son qoymaq idi. Avropa Şurasının bütün üzvlərinin belə bir öhdəliyi var. Təkcə Azərbaycanı diqqətə almırıq, bütün Avropada işləyirik. Azərbaycanda 15-20 il əvvəl daha çox siyasi məhbus vardı. Onların sayı təxminən 700 nəfər idi. Beş il bundan öncə siyasi məhbusları azad etmək təcrübəsi yaranmışdı, say xeyli azalmışdı. İndi yenidən geri tendensiya baş verir. Burda olmağımızın səbəbi Avropa Şurasının sədri kimi Azərbaycana bu öhdəliyini xatırlatmaqdır – siyasi məhbus təcrübəsinə son qoysun, məhkəmənin müstəqilliyini təmin etsin, müstəntiqlər sifariş almadan işləri araşdırsınlar, insanlara qarşı saxta ittihamlar irəli sürməsinlər. Məsələn, məhkəməsi bu gün (iyulun 4-də-red.) bitən bloqqer Ömər Məmmədov əslində Kiprdə olduğu gün narkotik satmaqda ittiham olunur. Ona siyasi məhbusdan başqa nə ad vermək olar? Onun səsi narahatlıq yaradırdı. Ağlımıza gələn odur ki, hakim və prokurorlar onu həbsə göndərmək üçün tapşırıq alıb.\nAzadlıqRadiosu: Son iki ildə siyasi həbslərin artması ötənilki prezident seçkisi ilə də əlaqələndirilir. Siz burada hansısa bağlılıq görürsünüz?\nMaran Turner: Əlbəttə, zaman baxımından üst-üstə düşür. Digər ölkələrdə də prezident və parlament seçkisi ərəfəsində, seçki dövrü narazılara hücumlar başlayır. Sərbəst toplaşma, birləşmə azadlıqlarına əngəllər yaradılır, jurnalistlər hədəfə alınır. Azərbaycanda seçkidən sonra da bu tendensiyanın davam etdiyini görürük ki, bu da məndə təəccüb doğurur.\nFlorian Irminger: Beynəlxalq ictimaiyyət 3 əsas tarixə ümidlə baxırdı: «Eurovision» mahnı müsabiqəsi, prezident seçkiləri və Azərbaycanın Avropa Şurasına sədrliyi. İlham Əliyev şəffaf şəkildə yenidən seçilməyə dair bəyanat vermişdi deyə, bu ümidlər artırdı. Mülki cəmiyyət üçün imkanların açılacağına ümid yaranmışdı. «Eurovision» vaxtı bütün tənqidi səslər susduruldu. «Eurovision» başlanan gün insanlar həbs olundu.\nBu proses prezident seçkisinə qədər davam etdi. Avropa Şurasına sədrliyin başlanması ilə əlaqədar xaricilər Bakıya gələn gün Anar Məmmədliyə hökm oxundu. Belə görürük hakimiyyətin beynəlxalq ictimaiyyətə mesajı odur ki, öhdəlik özü üçündür.\nAzadlıqRadiosu: «Freedom Now» daha çox vicdan məhbuslarının müdafiəsi ilə məşğuldur. Onları siyasi məhbuslardan fərqləndirməyin səbəbi nədir?\nMaran Turner: Bu anlayışları bir-birindən fərqləndirməyi xoşlamıram. Hər ikisi bir-birini əvəzləyir, ancaq texniki baxımdan fərqlənir. Mənim təşkilatım daha çox vicdan məhbuslarına diqqət ayırır. Biz «Amnesty International»ın illər öncə hazırladığı anlayışdan istifadə edirik. Yəni kimsə əsas hüquqlarından – ifadə, toplaşma, birləşmə və ya etiqad azadlıqlarından yararlandığına görə cəzalandırılmaq üçün həbs olunur. Bu halda ittihamlar ya özlüyündə beynəlxalq hüququ pozur, ya da saxta ittihamlar irəli sürülür ki, sonuncu Azərbaycanda geniş yayılıb. Bütün hallarda bu insanlar əsas hüquqlarından yararlandıqlarına görə cəzalandırılıb, həbs olunublar. Onlar zorakılığa çağırmayıb və ya onun iştirakçısı olmayıblar. Azərbaycanda gördüyüm bütün işlər vicdan məhbus anlayışına uyğun gəlir. Siyasi məhbus daha geniş anlayışdır, insan siyasi fəaliyyətinə görə həbs olunur.\nAzadlıqRadiosu: Keçirdiyiniz görüşlərdə siyasi məhbusların sayını öyrənə bildinizmi? Hüquq müdafiəçiləri fərqli siyahılar hazırlayırlar.\nMaran Turner: Vicdan məhbuslarının dəqiq sayını bilmək çətindir. Təkcə Azərbaycanda deyil, bir çox ölkələrdə belədir. Çünki bu anlayışın bəzi fərqli yozumları var. Faktların təhlili aparılmalıdır. Özəlliklə də uydurma ittihamlar olan işlər diqqətlə öyrənilməlidir. Bizim qurum hüquqşünaslardan ibarətdir. Mən də hüquqşünasam. Hüquqi dəyərləndirmə üçün faktlar öyrənilməli, kiminsə qanunsuz həbs olunmasına dair hüquqi nəticəyə gəlinməlidir. Biz əsasən prosesin necə getdiyinə baxırıq – həbs, istintaq və məhkəmə prosesinə. Bəzən xeyli sayda pozuntular, qərəzli məhkəmə görürük. Məsələn, hakim müdafiə tərəfini ittiham edirsə, bu, onun qərəzini göstərir. Və yaxud təhsilli insan qanunsuz narkotik maddə saxlamaqda ittiham olunur. Məhbuslar, işlər çoxdur, hər birini araşdırmağa vaxt gərəkdir. İşlərin hər birinə diqqət ayırmaq çətindir, eyni zamanda kiminsə işini kənara qoymaq da düzgün deyil. Bəzi işləri də siyahıya salmaq bütün siyahını korlaya bilər.\nFlorian Irminger: Məsələn, Belarusda siyasi məhbus siyahısını razılaşdırmaq iki il çəkdi. Türkiyədə, Ermənistanda da eyni proses getdi. Müxtəlif işlərə müxtəlif baxışlar ola bilər və bu, vahid siyahını formalaşdırmağın qarşısını alar. Üstəlik, burada «qapı siyasəti» gedir, kimlərsə buraxılır, kimlərsə yenidən həbs olunur. Gərək siyahı daim yenilənsin. Bəziləri 100 nəfərlik siyahıdan danışır. Bu ölkədə siyahı deyil, siyasi məhbusların tərkibi vacibdir. Məsələn, Anar Məmmədli və Bəşir Süleymanlını götürək. Onlar cəmiyyətdə hörmət edilən insan haqları müdafiəçiləridir, Avropa Şurası, ATƏT-lə işləyiblər. Məhkəmədə 20 şahiddən 19-u zərərçəkən olmadığını deyir. Bu iki siyasi məhbus qətiyyən həbsxanada olmalı deyil. Biz simvolik, problemi göstərən işləri seçirik. Məsələn, İlqar Məmmədov siyasi müxalifət lideri olaraq həbsxanadadır. O, adamları toplaya bilirdi, ölkədə ictimai müzakirələrdə bir səsə çevrilə bilərdi. Ömər Məmmədov sosial media fəalı üçün tipik haldır. Digər işlər Anar Məmmədli və Bəşir Süleymanlı, bir də NİDA fəalları daxil olmaqla, gənc fəalların işidir. Bu dörd təsnifat üzrə ölkədə siyasi məhbusların olduğunu bir daha diqqət mərkəzinə gətirmək istəyirik. Siyasi məhbusların azadlığa buraxılması prosesi bundan başlaya bilər.\nAzadlıqRadiosu: Rəsmilər ölkədə siyasi məhbusun olmadığını deyir. Prezident Əliyev Brüsseldə dedi ki, Azərbaycanda apriori siyasi məhbus yoxdur. Rəsmilərlə görüşsəniz, bu arqumentə qarşı nə deyərdiniz?\nMaran Turner: (gülür) Təbii cavabım gülmək olardı. Ona görə siyasi məhbus olmadığını deyir ki, belə demək ona rahatdır. Bütün prezidentlər belə edir. Ona görə gülüş doğurur ki, bəzi rejimlər narazılara təzyiqlərini ört-basdır etmək üçün əlindən gələni edir. Bu hökumətsə belə davranmır, özünü həyasızcasına aparır. Bu, özünü dissidentlərin təqibi və həbsində göstərir. Bu işlərə baxanda onların siyasi olması qənaətinə gəlmək üçün çox enerji və təhlil lazım gəlmir. Bu səbəbdən siyasi məhbusun olmadığını iddia edən birilə məntiqi müzakirə aparmaq belə çətindir. Beləsinə konkret işi göstərəndə, adama donuq baxırlar, söhbəti davam etdirmək də olmur. Yəni bu, dərkə, anlama sığmır.\nFlorian Irminger: İlham Əliyev, keçmiş prezident Heydər Əliyev də deyirdi ki, siyasi məhbus yoxdur. Sonra da siyasi məhbusları buraxmağa hazır olduqlarını deyirdilər. Bir-birinə zidd bəyanatlardır. «Amnesty International» 19 vicdan məhbusunun olduğunu bəyan edir. Məhkəmədə problemi etiraf etmirsiniz. Olsun, bütün ölkələrdə problem var. Bəlkə hökumətdə hələ də elələri var ki, məhkəməyə göstəriş verməyə icazəsi olduğunu düşünür – onu da etiraf etmirsiniz. Ömər Məmmədovun həbsinə kimin göstəriş verdiyini araşdırmaq lazımdır. Prezident problemin olduğunu, araşdırılacağını desə, onda cəzanı kəsən hakimlərin informasiyanı haradan aldığına, Prokurorluğa göstərişin haradan gəldiyinə baxmalıyıq. «Siyasi məhbus yoxdur» bəyanatı inandırıcı, əsaslı səslənmir.\nAzadlıqRadiosu: Digər ölkələrdə hakimiyyətlə siyasi məhbus məsələsində necə əməkdaşlıq edirsiniz?\nMaran Turner: Azərbaycan hakimiyyəti danışmağa həvəs göstərir. Digər ölkələrin səfirlikləri bəzən heç sorğuya cavab vermirlər. Azərbaycan rəsmiləri görüşdən imtina etmir. Onlar mənə buraya gəlmək üçün viza da veriblər. Çox açıq olduqları imicini saxlamağa çalışırlar. Ancaq konkret faktları təqdim edəndə yoxlanmamış, faktlara əsaslanmayan bir cavab alırsan ki, «bu faktlar yanlışdır». Bundan artıq söhbət alınmır. Sanki harasa girişinin olduğunu görüb sevinirsən, birdən divarla üz-üzə qalırsan. Bəlkə də sükut halı daha yaxşı olardı. Çünki bəzən bu saxta əməkdaşlığı yaxşı tərəfdaşlıq kimi təqdim edirlər.\nAzadlıqRadiosu: Bu missiya sonucda nəyə nail ola bilər?\nMaran Turner: Missiya hələlik araşdırma mərhələsindədir. Bu şəxslərin durumunu beynəlxalq ictimaiyyətin diqqətinə çatdırmaq istəyirik. Cəhdlərimizin uğuruna, bu məhbuslarına buraxılmasında rol oynayacağımıza ümid bəsləyirik. Məhbus ailələri ilə görüşməklə onların diqqətdən kənar qalmadığını göstərmək istəyirik. Kömək üçün burada olmağımız onları rahatladır.\nP.S. Prezident İlham Əliyev AŞPA-nın son sessiyasında ona siyasi məhbuslarla bağlı sual verən deputatı saxta informasiyaya dayanmaqda, Azərbaycana qərəzli münasibətdə ittiham etdi. Hakimiyyətin daha bir arqumenti Azərbaycana qarşı onu sevməyənlərin lobbiçilərin qərəzli kampaniya aparmasını iddia etməsidir. Maran Turner deyir ki, insanların müstəqil fəaliyyət göstərmədiyini, maraqlı mənbələrdən maliyyələşdiyini demək rahat «günah keçisi» axtarmağa bənzəyir. O, rəhbərlik etdiyi quruma ABŞ-da özəl fondların və şəxslərin maliyyə ayırdığını, heç bir hökumətdən pul almadığını söyləyir. Florian Irminger İnsan Haqları Evi Fondunun əsasən Norveçdən maliyyələşdiyini, ancaq həmin ölkədəki problemlər barədə yetərli kəskin çıxışlar etdiyini deyir. O, həmçinin təmsilçisi olduğu qurumun ermənipərəst olması barədə bəyanatları da yalanlayır, həmin ölkədə də insan haqları pozuntularını tənqid etdiklərini vurğulayır.\nDanimarkalı siyasətçi: Həbsdə siyasi fəallar var\nƏli Kərimli: «Otel kiminsə üzünə necə bağlana bilər?»\nPedro Agramunt Azərbaycanda insan haqları üzrə məruzəçi təyin olunub


"Flydubai" aviaşirkəti İraqa yeni marşrut açıb\n"Flydubai" aviaşirkəti İraqa yeni marşrut açıb\nBiznes və iqtisadiyyat xəbərləri 30 Yanvar 2012 16:30 (UTC+04:00)\nAzərbaycan, Bakı, 30 yanvar /Trend, müxbir E.İsmayılov/\nDubayın büdcə aviaşirkəti "Flydubai" İraqın ən-Nəcəf şəhərinə uçuşlara başlayıb.\nŞirkətdən bazar ertəsi Trend-ə verilən məlumata görə, reyslər həftədə üç dəfə həyata keçiriləcək. Beləliklə, "Flydubai" İraq istiqamətində marşrutlarının sayını dördə çatdırıb.\nƏn-Nəcəf şəhərinə ilk uçuş yanvarın 29-da baş tutub. Bu, aviaşirkətin ay ərzində İraqa açdığı ikinci hava yoludur. On gün bundan əvvəl Bağdad şəhərinə uçuşların başlanması bəyan edilmişdi.\n"Yeni marşrut Dubay hava limanının müxtəlif istiqamətlər üzrə əlaqələrinin genişləndirilməsi strategiyasının əksidir. Əminik ki, yeni hava yoıu xalqlarımız arasında əlaqələri daha da möhkəmləndirəcək", aviaşirkətin baş direktoru Qeyt əl-Qeyt deyib.\nYeni marşrut "Flydubai" aviaşirkətinin 48-ci istiqamətidr. Dubay - ən-Nəcəf reysinə bilet 255 ABŞ dolları təşkil edir. Biletin qiymətinə bütün vergilər və çəkisi 7 kiloya qədər olan əl yükü və noutbuk üçün kiçik çanta daxildir.\nDubayın birinci büdcə aviaşirkəti "Flydubai" Dubay hökuməti tərəfindən 2008-ci ilin martında yaradılıb və 2009-cu il iyunun 1-də uçuşlarını yerinə yetirməyə başlayıb. Hazırda aviaşirkət marşrut şəbəkəsini 46 istiqamətə kimi (Fars körfəzi, Yaxın Şərq, Şimali Afrika, Hindistan, Kiçik Asiya və Avropanın bir hissəsi daxil olmaqla) genişləndirib. Bu ərazilər üzərində aviaşirkətin artıq 21 təyyarəsi hava nəqliyyatı xidməti göstərir. Dubay höküməti tərəfindən təsis edilən aviaşirkət uçuşları daha sadə,r ahat və əlverişli qiymətlərlə həyata keçirməyə çalışaraq, Dubaya turist axınını artırmağa kömək edir.


Bağ Tips | Bağınız üçün göstərişlər | May 2022\nKateqoriya Bağ Tips\nQazan və ya çiçək qutularında olsun - tərəvəzlər yalnız bağda deyil, balkonda da əkilə bilər. Başlayanlar üçün hansı tərəvəzlərin mükəmməl olduğunu sizə xəbər verəcəyik. Balkonda da tərəvəz yetişdirilə bilər.Hər kəs bir bağ sahibi ola bilməz. Ancaq bir balkonunuz olsa belə, öz tərəvəzləriniz və meyvələriniz olmadan etməlisiniz.\nTərəvəz bağınızda bol məhsul yığmaq istəyirsinizsə, əvvəlcədən çox iş görməlisiniz. Göstərişlərim işi asanlaşdırır və yaxşı bir məhsul vəd edir. Tərəvəzlərin baha getdiyi və çirkləndiricilər və pestisidlərlə çirkləndiyinə əmin ola bilməyəcəyiniz dövrlərdə öz bitki bağınız həqiqətən qızıldır.\nÇoxillik bitkiləri kəsmək - bəli ya yox?\nBudamalısınız, yoxsa yox? Ümumi bəli və ya yoxdur, ancaq qərar verməyə kömək edəcək iki məsləhət var. Delphiniums budama üçün dözür - bəziləri çoxillik bitkilərin kəsilməsinin zəruri olduğunu söyləyir, bəziləri buna qarşı məsləhət görür. Ümumiyyətlə, bağınızda istədiyinizi edə bilərsiniz, ancaq çalıların əksəriyyəti üçün ağlabatan bir budama məna verir.\nMole əslində çox faydalıdır. Bununla birlikdə, kurqanları bir çox bağ sahiblərini dəli vəziyyətə gətirir. 8 tövsiyəm molei uzaqlaşdırmağa kömək edəcəkdir. Faydalıdırlar, baxmağa da cəlbedicidirlər - ancaq öz bağçanızda deyil, lütfən! Biz mollardan danışırıq.\nÇim toxumlarınız cücərmir? Bunun fərqli səbəbləri ola bilər. Burada ən çox yayılmış 4 səhvə giririk və çəmənliklərin tezliklə çiçək açması üçün məsləhətlər veririk. Beləliklə, qazon yaxşı böyüyür, bir neçə cəhət rol oynayır - Yeni bir qazon əldə etmək istəyirsinizsə, çəmənliklə və ya adi üsulla, yəni qazon toxumları əkməklə seçiminiz var.\nBitkilərin suvarılması layner üçün çox asan səslənir. Nə səhv getməlidir? Çox! Düzgün tökmə üçün 7 tövsiyəmizə diqqət yetirin. İsti günorta vaxtı su verməyin! - Su, bitkilər kimi, yaşamaq üçün vacibdir. Müəyyən bir müddət olmadan edə bilərsiniz, ancaq uzun müddət deyil.\nAlmalar onsuz da ağaclarda çürüyürsə, bu, əlbəttə ki, hər hobbi bağban üçün böyük bir xəyal qırıqlığıdır, çünki bu meyvələr artıq məhsul yığmağa yaramır. Monilia meyvəsinin çürüməsi, almaları küflü hala gətirir. Ən çox görülən hallarda səbəb meyvəni korlayan bir ağac göbələyidir.\nÇəmən biçənləriniz üçün alış xərclərini pəncərədən atmaq istəmirsinizsə, otbiçənizə mütəmadi qulluq etməlisiniz. Və bu necə işləyir! Hərtərəfli təmizlik məcburidir! - Çim kəsilib, iş görülür, günün sonu zəng edir! Çəmənlik otağınızdan daha uzun müddətə bir şey əldə etmək istəyirsinizsə, təəssüf ki, bu, elə də asan deyil.\nBir şaftalı ağacını öz toxumlarından çoxaltmaq əvvəlcə çox çətin görünür. Ancaq bu belə deyil. Bir az səbrlə siz də uğur qazanacaqsınız. Həqiqi şaftalı ən yaxşı şəkildə çoxalır - yalnız nadir hallarda bitkilər alma, albalı və armud toxumlarından böyüyə bilər, bu da gözəl və yeməli meyvələr verir.\nPayız yarpaqlarından həssaslıqla istifadə edin\nBir çox bağbanlar üçün payız yarpaqları yalnız zəhlətökən zibildir. Rəngli yarpaqlar da faydalıdır. Payız yarpaqlarını istifadə etməyə davam edə biləcəyinizə dair bir neçə ipucu. Payız yarpaqlarını soyuqdan qorunmaq üçün istifadə edə bilərsiniz. Temperatur yavaş-yavaş düşür və günəş daha da zəifləyir.\nHəmişə gənc dilimlərdə ağac dilimlərini təmiz tutun.Biz hamımız çəmənliklərin ortasında böyüyən və bol meyvə verən meyvə ağaclarını tanıyırıq. Bir çox hobbi bağbanlar da bunu istəyirlər və çəmənliyin ortasına bir meyvə ağacı qoyurlar. Ağac əkdikdən sonra artıq ot olmayan torpaq, ot toxumu ilə səpilir.\nYabanı otlar - Yağışdan sonra alaq otları daha asan olur, əksər bağlarda alaq otları istənmir və buna görə də alaq otları götürülməlidir. Növbəti yağış gözləsəniz bu işi asanlaşdıra bilərsiniz. Yabanı otları vaxtında çıxarmasanız, digər bitkilərdən işığı və suyu götürə bilər.\nAlma qaşınması ilə mübarizə aparın - göbələkləri tanıyın və müalicə edin\nAlma qoxusu alma ağacında bir göbələk xəstəliyidir Dünyada baş verə bilən Apple qoxusu və alma ağacında məşhur bir göbələk xəstəliyidir. Xəstəlik, xüsusilə meyvə yetişdirərkən böyük bir problem ola bilər. Bir ağac yoluxursa, ikincisi tez bir zamanda yoluxa bilər. Alma qaşınması əsasən yayda, yağış çox olduqda baş verir.\nHündür ağaclar üzərində mübahisə\nHündür ağaclar mübahisə mövzusuna çevrilə bilər Ağaclar bir bağçaya aiddir, təbiətə aiddir və hamı onları sevir. Bununla birlikdə, qonşunun bağda hündür ağacları varsa, kölgələri sayəsində artıq öz mülklərinizə günəş almamağınıza imkan verən bir şey varsa. Minimum boşluqlara riayət edilməlidir, kölgə böyümək istəmirsə və ya qırılmasa da daha pisdir.\nIvy ağaclardan hava və işıq götürür. Əlbəttə, hamımız böyük bir ağac görmüşük, qabığı pərçim və ya başqa bir dırmaşma bitkisi ilə böyüdü və tez-tez ağacın üstünə qədər uzanırdı. Çox gözəl görünür, ancaq ağaclardakı bütün dırmaşan bitkilər uyğun deyil. Çünki ağac bundan əziyyət çəkə bilər.\nDahliasları çoxaltın - necə işləyir\nDahlias bulbous bitkilərdir. Dahlias nə qədər böyükdürsə, ampüller nə qədər böyükdür və eyni bitkidə daha çox olur. Dahlias hardy deyil və buna görə qış üçün qazılmalı olduğundan, ilk baxışdan kök yumrularının nə qədər böyüdüyünü görə bilərsiniz.\nAğac kökləri ziyana səbəb ola bilər. Ağac kökləri qonşu əmlakdan böyüyürsə və orada, məsələn, yollarda və ya terasda və ya hətta tıxanan borularda zərər verərsə nə edə bilərsən? Yalnız bu kökləri silə bilərsinizmi? Qonşu bunu etməlidir? Qonşu ziyanı ödəməlidirmi?\nÇəmənlikdə keçəl ləkələrin düzəldilməsi - 6 ipucu\nÇılpaq yamaqlar asanlıqla düzəldilə bilər.Yayda qazon ümumiyyətlə çox streslidir, buna görə də payızda bərpa olunmalıdır. İndi qazonda olan çılpaq yamalara xüsusi qayğı göstərmək və onları təmir etmək imkanınız var. Hava şəraiti idealdır, çünki yayın istiliyi hələ də torpaqda saxlanılır və payızda nəm əlavə olunur.\nBol meyvə üçün incə pomidor tökün\nPomidor məşhur aromatik meyvələrdir. Pomidorları incələşdirmək lazımdır ki, onlardan çox biçin. Bunun nə demək olduğunu və burada necə işlədiyini öyrənə bilərsiniz. Pomidor kolları böyüməməlidir Pomidorları bağda olmadan təsəvvür etmək çətindir. Ləzzətli, ətirli və aralarında təravətləndirici qəlyanaltıdır.\nMeyvə ağacları baharda ən yaxşı şəkildə paylanır Yalnız meyvə ağaclarına düzgün qulluq və budama lazım deyil, həm də ağaclar da kifayət qədər meyvə verəcək şəkildə bağlanmalıdır. Ancaq bu iş müəyyən bir vaxt tələb edir. Baharda meyvə ağacları əkmək Ümumiyyətlə, bağlama zamanı müxtəlif bitkilərin iki hissəsi bir-birinə əbədi bir şəkildə böyümələri üçün bir yerə qoyulur.\nİstixanda qar olduqda həm dirəklər, həm şüşə dam, həm də bitkilər təzyiqdən əziyyət çəkirlər. İstixana: qar aşağı düşməlidir! Qar çox yüksək çəkiyə malikdir və bu səbəbdən qar yağdığına görə istixana inşası çox tələb olunur. Həm dirəklər, həm də şüşə dam qarın yüksək təzyiqi altında hönkürür, buna görə istixanadan qar çıxarmaq daha yaxşıdır.\nKəsmək lazım olmayan bəzək kolları\nBalqabağı qovurmaq - 2 dadlı resept fikirlərini təqdim etdi\nCopyright 2022 \_ Bağ Tips...


Məşhurlar: Elizabet Teylor (video)\nHollivud özünün əfsanəvi karifeylərindən biri olan Elizabet Teyleri də itirdi.\nFilm sənayesində Elizabet Teylor danılmaz gözəlliyini və ehtirasını ekranlara gətirərək insanlara təsir etdi, onlara ilham verdi.\nOnun Maykl Cekson kimi elitalarla dərin, etibarlı münasibətləri və dostluğu ulduzun əlaqələri və pərəstişkarları ilə dolu bir siyahının bir parçasıdır.\nKim Kardaşyan, Körsti Əlli və Maraya Keri hər biri Elizabet Teylorun onların karyeralarında etdiyi kömək barədə danışara Tweeter -də ona təşəkkürlərini bildirirlər, və Teylorun vəfatından cəmi bir neçə saat sonra isə minlərlə insan Tweeter və Facebook-da mərhumun xatirəsinə ehtiram bildirdilər.\nHətta Teylorun evinin önü və onun Hollivud bulvarında ulduzu güllərlə bəzədildi və mətbuatla 79 illik etiraf.\nCorc Maykl Tweeter-də `biz sonuncu Hollivud dahisini itirdik` yazır. Elton Con onun tək Hollivuda verdiyi töhvələr deyil, həm də inanılmaz dərəcədə gözəl ürəkli insan olduğundan bəhs edir.\nTeylorun 12 yaşdan aktrisa kimi qazandığı hörmət ölçüsüzdür. O, ən yaxşı aktrisa roluna görə iki dəfə Oskar mükafatı alıb. Onlardan biri `Butterfield 8` o birisi isə `Who’s Afried of Virginia Woolf` filmləridir. Lakin onun `Cleopatra` filmində yaratdığı Kleopatra obrazı sözün əsl mənasında dünyanı silkələdi.\nEkranda bu kimi öpüş səhnələri isə əsl Hollivud nigahına gətirib çıxarır. Belə ki, aktyor Riçard Burtonla Elizabet Teylor iki dəfə evlənmişlər.\nO, əldə etiyi var dövləti ilə bölüşməsi ilə də tanınınır. Səxavətli xeyriyyəçi ianələr və `Elizabeth Taylor` adına QİÇS bünövrəsi buna sübutdur.\nTeylor gerçək Hollivud Kraliçasıdır. Onun cazibədar əsgi Hollivud stilindən tutmuş əfsanəvi cavahirat kolleksiyasınadək Teylorun irsi onun xatirəsini əziz tutan və onun yolu ilə gedənlərə təsir göstərməkdə davam edəcək.


Büroya 25 il sahiblik edən Morin Boll məktəb çantalarının itməsinə xüsusilə çox təəccüblənir: “Doğrudanmı məktəblilər belə huşsuzdurlar? Yoxsa onlar ev tapşırıqlarını yerinə yetirmədikləri üçün bu cür edirlər. Balaca şeytanlar fikirləşirlər ki, çantalarını itirsələr onları danlamayacaqlar. Amma mən bu balaca şeytanlara deyirəm ki, onsuz da çantanızı geri məktəbə göndərəcəyik. Odur ki, əziyyət çəkib onları avtobusda unutmayın! Büroda əşyalar seksiyalar üzrə bölünür və hamısının üzərində yazı var. İtən əşyalar büroda 3 ay saxlanılır. Bu müddət ərzində sahibi çıxmasa, hərraca çıxarılır. Yalnız eynəklər üçüncü dünya ölkələrinə göndərilir. Burada bir bölmə var ki, ona baxanda adamın ürəyi ağrıyır. Bu, oyuncaqlardır. Görün onlar necə də kədərlidir!? Balaca sahiblərini itiriblər. Məsələn, bu yumşaq meymun. Altı həftədir ki, bizdədir. Bəlkə də haradasa onun sahibi zır-zır ağlayır.\nBəzən idarəyə olduqca qəribə əşyalar gətirilir. Məsələn, quş müqəvva, yaxud diri ilan. Bir dəfə metroda tabut tapılıb, xoşbəxtlikdən içi boş idi. Lakin ən gülməlisi diş protezləridir. Gülməli olan odur ki, onların sahibləri gələndə protezləri taxırlar ki, görsünlər onlarındır, ya yox. Protezlər yaramayanda deyirlər: “Yox, mənimkilər deyil”. Diş protezi hələ nədir! Siz ayaq protezindən danışın! Biz buna çox heyfsiləndik, amma sahibi gələndə gülməkdən ölürdük. Dedi: “ A, bir ayağı neçə dəfə itirmək olar?” Büroya çoxlu sayda qoltuq ağacları və əlil arabaları daxil olur. Yəni şikəst adam metroya qoltuq ağacı ilə daxil olur, marşrutun sonunda isə onları atır. Nə gözəl! Həə, London metrosunda belə möcüzələr baş verir".\nMorin deyir ki, hər əşyanın arxasında insan taleyi durur. "Məsələn, avtobusda tapılan dədə-babadan qalma nəhəng saat, yaxud bu gəlin paltarı. Yəqin qız son məqamda "yox, mən ona getmirəm” - deyib. Nə isə. Paltar bizdədir, fikrini yenə dəyişsə, gəlib götürə bilər".\nBüroya əşyası itmiş sərnişinlərdən çox məktub gəlir. Morin və onun işçiləri çalışırlar ki, hamıya xoş cavab versinlər. Bir dəfə onlar belə bir məktub alırlar. "Bir centlemen yazır ki, keçən çərşənbə onun başına qəribə iş gəlib. Pikkadilli xəttində ... şalvarını itirib. "Şalvarımı axırıncı dəfə bir xanım-xatın qadının əlində gördüm. O, şalvarı mənə atmaq əvəzinə onu bayraq kimi yelədi. Qapılar bağlandı və mən qaldım perronda şalvarsız”. Morin ona “Təəssüf ki, şalvarınız tapılmadı” yazmaqla yanaşı təsəlli vermək üçün bir şeir də ithaf edib:\nƏfsus belə malınız itdi.\nDeməyin, bəxtiniz bitdi.\nTökməyin göz yaşlarınızı\nBəlkə tapdıq şalvarınızı.\nÖzünüzü vurmayın oda,\nİtirməyin şalvarınızı metroda.


Bayramda nə qədər şirniyyat yesəniz, bir o qədər də su için | Qadın Klubu\nƏsas səhifə / Əsas menu / Sağlamlıq / Bayramda nə qədər şirniyyat yesəniz, bir o qədər də su için\nBayramda nə qədər şirniyyat yesəniz, bir o qədər də su için\nAysel Hasan 16.07.2015\tSağlamlıq\n249 Baxışlar Whatsapp ilə Paylaş\nSon illərin ən uzun ac qalınan orucluq ayından sonra bayramda yeyilən şirniyyatlar orqanizmi normadan artıq yükləyərək yorur. Bayram günləri ərzində, oruc zamanı yetərincə su qəbul etmək böyük əhəmiyyət daşıyır.\nSağlam yaşam mütəxəssisi, diyetoloq Canan Aksoy gündəlik su tələbatının qəbul edilən kaloriyə əsasən müəyyən edildiyinə diqqət çəkərək su qəbulunun bol-bol şirniyyat yeyilən Ramazan bayramında daha da artmasının vacibliyini vurğulayıb.\nRamazan ayı boyu gündə təxminən 17 saat ac və susuz qalan orqanizm Ramazan bayramının gəlişi ilə birlikdə qəflətən vərdiş etmədiyi bir qidalanma şəklinə girəcək. İlin ən isti dövrünə təsadüf edən Ramazan bayramında su qəbulu həyati önəm daşıyır. Su içməklə yanaşı suyun saxlanılma şərtlərinin də normada olması önəmlidir. Mikrobioloji baxımdan içilməyə uyğun, təzə içməli suyu əldə edə bilmənin ən sağlam və məntiqli yollarından biri də təmizlənmiş içməli sudur. İçməli suyun şüşə qablarda saxlanmasının sağlamlıq baxımından ən faydalı saxlanma şəkli olduğu qeyd edilir.\nXüsusilə yay aylarında bədəndə saxlanması lazım olan su miqdarı çox əhəmiyyətli olmaqla yanaşı, qəbul edilən hər kaloriyə əsasən su qəbuluna diqqət edilməsi də əsas amillərdəndir.\nBayram boyu diqqət edilməsi lazım olam məqamlar:\n-Bayram səhərinə pendir, zeytun, pomidor, xiyar, tam və ya dənə kəpəkli çörək və meyvələrdən ibarət olan bir səhər yeməyi süfrəsi ilə başlayın.\n-Bayram ziyarətinə gələn qonaqlar üçün konfet və şokoladın yanında fındıq, qoz, quru qaysı və quru əncir kimi ləzzətli və sağlam qidalar hazırlayın.\n-Ziyarət əsnasında təqdim edilən hər konfet və şokoladdan sonra ardınca bir bardaq su için.\n-Bayram boyu çay-qəhvənizi şəkərsiz içməyə çalışın. Bu şəkildə içə bilmirsinizsə, suya üstünlük verin.\n-Bayram ziyarətlərində mümkün olduqca lift əvəzinə pilləkənlərdən istifadə etməyə və gedəcəyiniz hər yerə piyada getməyə səy göstərin.\n-Yemək vaxtlarını ötürməməyə çalışın. Ötürdüyünüz zaman şirniyyatlardan imtina etməyiniz çətinləşəcəkdir.\n-Şirniyyatlara görə artan kalorini nizamlamaq üçün əsas yeməklərdə ağır və qızardılmış qidalardan uzaq durun. Daha çox meyvə, tərəvəz, salat və qatıq yeməyə diqqət edin.\nOksigendən sonra bir canlının ehtiyacı olan ən əsas yaşam maddəsi suyun əhəmiyyəti isti yay günlərində daha da artır. Xüsusilə Ramazan ayı boyu uzun müddət susuz qalan bədəni bayramın ilk günü həddindən artıq yükləmək də düzgün deyil. Orta hesabla bir insanın gündə 1800-2000 kalori aldığı nəzər alınsa, bu halda içilməsi lazım olan su miqdarı 1,8-2 litr arasında dəyişir. Bayramların əvəzedilməzi olan şərbətli şirniyyatlar üçünsə kalori hesabı belədir: 2 dilim paxlava orta hesabla 500 kalori təşkil edir . 500 kalori qəbul edən insanın 500 ml daha çox su içməyi vacibdir.\nWhatsapp ilə Paylaş\tbayram dadlı şirniyyat\t2015-07-16\nTəqlərbayram dadlı şirniyyat\nƏvvəlki Kəsmikli kökələr\nNövbəti Gözətrafı dərinin bir sıra problemləri\nWhatsapp ilə Paylaş Çörək, kruasan və ya şirniyyat bişirdikdə onların yumşaq olmasını istəyirsinizsə, aşağıdakı qaydalara …


Sayt yaradan fiziki şəxs sadələşdirilmiş, gəlir və ya əlavə dəyər vergisinin ödəyicisi kimi fəaliyyət göstərə bilər - AZƏRTAC - Zəif görənlər üçün\nSayt yaradan fiziki şəxs onlayn satış fəaliyyəti ilə məşğul olarsa, ona hansı vergi növü tətbiq edilir?\nVergilər Nazirliyinin Media və kommunikasiya mərkəzindən AZƏRTAC-ın sualına cavab olaraq bildirilib ki, qeyd olunan fəaliyyət növü sahibkarlıq fəaliyyəti hesab edilir və fiziki şəxs kimi sahibkarlıq fəaliyyətinə başladığı gündən yaşayış yeri üzrə vergi orqanına müraciət edərək vergi uçotuna alınmalıdır.\nVergi uçotuna alınma kağız daşıyıcısında “Fiziki şəxsin uçotu haqqında ərizə” və ona əlavə olunmuş şəxsiyyəti təsdiq edən sənədin (Azərbaycan Respublikasının vətəndaşları üçün şəxsiyyət vəsiqəsi) surətinə əsasən həyata keçirilir. Kağız daşıyıcısında müraciət şəxsən və ya səlahiyyətli nümayəndə (notarial qaydada təsdiq edilmiş etibarnamə ilə) vasitəsilə vergi orqanına gəlməklə və ya poçt vasitəsilə edilir.\nVergi orqanına gəlmədən elektron qaydada da vergi uçotuna alınmaq mümkündür. Elektron qeydiyyat gücləndirilmiş elektron imza (o cümlədən “ASAN İmza”) əsasında İnternet Vergi İdarəsi portalı (www.e-taxes.gov.az) vasitəsilə aparılır. Vergi uçotuna alınarkən təqdim edilən ərizədə seçilən vergitutma metoduna uyğun olaraq sadələşdirilmiş verginin, gəlir vergisinin və ya əlavə dəyər vergisinin (gəlir vergisinin ödəyicisi də olmaq şərti ilə) ödəyicisi kimi fəaliyyət göstərmək olar. Sözügedən vergitutma sistemlərinin hər birinin istər vergitutma bazasında, istər vergi tutulan dəyərində, istərsə də, ümumiyyətlə inzibatçılığında müəyyən özəllikləri və xüsusiyyətləri vardır.\nMaliyyə Nazirliyi gələn ilin dövlət və icmal büdcələrinin ilkin göstəricilərinə dair açıqlama hazırlayıb\nNövbəti il üçün USD/AZN məzənnəsi 1,7000 manat səviyyəsində olacaq\nMaliyyə 2019-06-25 11:36:00


Xarici Təhsil Expo Taipei (OEE) (07 Mart 2020 Taipei Dünya Ticarət Mərkəzi, Taipei, Tayvan)\nTaipei Dünya Ticarət Mərkəzi, Taipei, Tayvan 5, Bölmə 5, Xinyi Yolu, Xinyi rayonu, Taipei şəhəri, Tayvan 110\nXarici Təhsil Expo Taipei (OEE)\nMart ayından 07, 2020 13: 00 mart ayına qədər 08, 2020 18: 00\nAt Taipei Dünya Ticarət Mərkəzi, Taipei, Tayvan\nTags: Xaricdə təhsil\nXarici Təhsil Təqdimatı Taipei\nBiz Tayvan Xarici Təhsil Expo (OEE) genişləndirilməsi elan etmək üçün çox heyecanlandıq. Yeni hadisə OEE-nin bütün aspektlərini saxlayacaq və Tayvan tələbələri qəbul etmək üçün ən yaxşı seçim etmək üçün daha çox xüsusi xüsusiyyətləri əlavə edəcək.\nTədbirin quruluşu şagirdlərə imkan vermək üçün genişlənir\nTədbirin strukturu tələbələrə xaricdə təhsil imkanlarını öyrənməklə yanaşı xaricdə təhsilin mükəmməlliyini də öyrənməyə imkan verən genişləndirilir. Oh adı! Çalışmanın fəaliyyəti "Beynəlxalq Təhsil Expo" dan "Xarici Təhsil Expo" a dəyişildi.\nİştirakçılara əlavə fayda\nPre-Ədalətli Səsvermə Sessiyaları: Hər gün açılacaq iki saat əvvəl, OH! Tədqiqat sizin üçün 20 dəqiqəlik müsahibələr təşkil edəcək. Siz qeydiyyatdan keçdikdən sonra, məktəbinizi tək-tək sessiyalarda təşviq etməyə başlayacağıq.\nSərgidə şagirdlərin qeydiyyatı: Expo-da tələbələrə sərgidə qeydiyyatdan keçməyi təşviq edən xüsusi bir təqdimat var - bir neçə yüz tələbə adətən qeydiyyatdan keçsin! Bütün iştirak edən məktəblər, tələbələrin qeydiyyatdan keçməsini təşviq etmək üçün bir növ təşviq təklif edərək bu təşviqata qoşula bilərlər. Xüsusi təklifiniz Expo rəsmi internet saytında və ədalətli broşurada veriləcəkdir.\nİl boyu tələbə işə götürmə: Expo iştirakçıları Oh ilə tam inteqrasiya olunacaq! İl boyu tələbə işə götürmə fəaliyyətlərini öyrənin. İştirakçılar mərkəzimizdən tələbə qəbul edən prioritet məktəblərdir!\nKataloq: Bütün Expo iştirakçılarına Oh bir səhifədə bir rəngli profil veriləcək! Mövsümi satış kataloqlarını öyrən - pulsuzdur\nVeb səhifə: Bütün iştirakçılar Oh şəkilində onların məktəb şəkil və loqosu ilə birdən çox səhifəyə sahib olacaqlar! Tayvanın ən məşhur xarici tədqiqat veb saytı olan Study veb sayt.\nBroşür: Məktəbin təsviri ilə Expo üçün cəlbedici tam rəngli bir hadisə broşürü sərgi saytlarında pulsuz olaraq bütün iştirakçılara paylanacaq. Bu broşurada yarım və tam səhifə reklamlar ala bilər. Broşürün 10,000 nüsxəsi çap olunacaq.\nSK Ng 7 ay 4 gün\nSentyabr 2019-da bu Xarici Təhsil Expo Taipei-də iştirak etmək istəyirik. Qeydiyyatdan necə keçə biləcəyimizi və lütfən, lövhənin məsafəsi, qiyməti, şərtləri və s. Barədə məlumat verməyinizi xahiş edirik.


Ermənistanda siyasi böhran: yeni baş nazir kim olacaq? - AZƏRTAC – Azərbaycan Dövlət İnformasiya Agentliyi\nErməni mətbuatı ölkədə müşahidə edilən hakimiyyət böhranı ilə bağlı düşündürücü informasiyalar yayır. Göstərilir ki, 2018-ci ildə indiki prezident Serj Sarkisyan baş nazir ola bilər. Buna görə də Karen Karapetyanı vəzifəsindən uzaqlaşdıracaqlar. İndiki baş nazirin artıq iki dəfə istefa ərizəsi yazdığı barədə informasiyalar da mövcuddur. Hər bir halda erməni siyasi dairələrində 2018-ci ildə ciddi dəyişikliklərin olacağı barədə məlumatlar dolaşır. Bununla yanaşı, ölkəni varlı adamların tərk etdiyini də erməni KİV-i vurğulayır. Həmin prosesin arxasında siyasi faktorların dayandığını deyirlər. Belə çıxır ki, artıq Ermənistanda gözlənilən dəyişikliklərdən yaxa qurtarmağa cəhd edənlər var. Yekun olaraq bütün bu proseslərin Ermənistanı daha pis vəziyyətə sürüklədiyini demək mümkündür. Onun yarada biləcəyi fəsadlardan biri də regionda xaosun meydana gəlməsi ola bilər. Ermənistan hələ də Cənubi Qafqazda təhlükə mənbəyi olaraq qalmaqdadır.\nAZERTAG.AZ :Ermənistanda siyasi böhran: yeni baş nazir kim olacaq?


Birləşmiş Ərəb Əmirliklərinin (BƏƏ) mütəxəssisləri Marsda xurma palmaları, kahı, pomidor və çiyələk əkməyi planlaşdırırlar. AZƏRTAC runews24 saytına istinadla xəbər verir ki, BƏƏ hökuməti bitkilərin əkilməsi üçün təxminən 5,5 milyard dollar xərcləmək niyyətindədir ...\nAvstriyanın paytaxtı Vyananın mərkəzində dekabrın 11-dən etibarən “Teddiber” Oyuncaq Xəstəxanası öz qapılarını uşaqlar və onların “xəstə” oyuncaqları üçün açacaq. Vyana Tibb Universiteti, Avstriya Tələbələr Assosiasiyası və Vyana Həkimlər Palatasının birgə təşəbbüsü əsasında ...\nAltı min dollara başa gələn kottec\nAmerikalı gənc Stiv Aren Tailandda, manqo tarlasında özünə kottec tikib. AZƏRTAC billionnews.ru saytına istinadla bildirir ki, qeyri-adi evin sahəsi 46 kvadrat təşkil edir və böyük bir meyvəni xatırladır. Cəmisi 6 min dollara başa gələn üçotaqlı evin ...\n2600 hava şarından düzəldilən otaq\nABŞ-ın Yuta ştatından olan 34 yaşlı rəssam Cerem Telford müxtəlif rəngli 2600 hava şarından otaq düzəldib. AZƏRTAC xəbər verir ki, bunun üçün gənc rəssam beş günə yaxın vaxt sərf edib. İş prosesində “inşaat materialları”nın üfürülməsi üçün əl nasosundan istifadə olunub ...\nYapon alimlər qravitasiyanın zamana təsirini öyrənmək üçün eksperiment keçirəcəklər\nYapon alimlər qravitasiyanın zamana təsirini öyrənmək məqsədilə eksperiment keçirməyi planlaşdırırlar. AZƏRTAC NHK telekanalına istinadla xəbər verir ki, bu məqsədlə alimlər yüksək dəqiqliyə malik saatları yer səviyyəsində ...\nBu yaxınlarda Birləşmiş Ərəb Əmirliklərində (BƏƏ) keçirilən hərracda biznesmenlər avtomobillərin qeydiyyat nömrəsinə külli miqdarda pul xərcləyiblər. Məsələ ondadır ki, bu nömrələr cəmi bir rəqəmdən ibarətdir ...\nYapon mütəxəssislər qrupu tərəfindən ölkədə ilk kvant kompüteri yaradılıb və onlar digər alimlərə gələcək həllər üçün bu kompüterlərdən pulsuz istifadəni təklif edirlər. AZƏRTAC NHK telekanalına istinadla xəbər verir ki, bu kompüter adi superkompüterlə ...\nYaponiyanin tanınmış “Mitsubishi Electric” şirkətinin yeni texnologiyası sayəsində sərnişinlər ictimai nəqliyyatdan daha rahat istifadə edə biləcəklər. AZƏRTAC NHK telekanalına istinadla xəbər verir ki, yeni texnologiyaların tətbiqi dəmir yolundan daha ...\nDünyanın ən kiçik eskalatoru Yaponiya marketlərdən birində quraşdırılıb. AZƏRTAC billionnews.ru saytına istinadla xəbər verir ki, cəmisi 5 pillədən ibarət olan eskalatorun hündürlüyü 83,4 santimetrdir. Ginnesin rekordlar kitabına düşən və tənbəllər üçün nəzərdə tutulan ...\nDünyanın ən dar evi Polşanın paytaxtı Varşavada yerləşir. Onun eni yerindən asılı olaraq, 92-152 santimetr arasında dəyişir. AZƏRTAC billionnews.ru saytına istinadla xəbər verir ki, iki bina arasında tikilən və iki mərtəbədən ibarət evdə yataq, mətbəx, ...\nPerunun Kanas və Kusko əyalətlərinin sakinləri dərin dərə üzərindən otlardan hörülmüş körpü salıblar. AZƏRTAC billionnews.ru saytına istinadla bildirir ki, uzunluğu 36 metr olan körpü əlaqəsi kəsilmiş bir neçə kəndi ...\nNiderland arxitektorları “Bəsdir oturdun” adlı unikal layihə təqdim ediblər. AZƏRTAC billionnews.ru saytına istinadla bildirir ki, layihə müəlliflərinin əsas məqsədi oturacaq yerləri olmayan ofislərin ...\nAmsterdam şəhərindəki fabriklərdən birində ofis əməkdaşları üçün çirklənməyən köynək istehsal edilir. AZƏRTAC billionnews.ru saytına istinadla xəbər verir ki, “Labfresh” adlanan köynəyin üzərinə düşən maye və ən çətin təmizlənən ...\nBir baxan, bir də baxmaq istəyir...\nİllər bir-birini qova-qova bizi ömrün ixtiyar çağlarına aparır. Biz istəsək də, istəməsək də... Amma nə edəsən? Bu da ömrün növbəti mərhələsidir. Zaman üz-gözünə sığal çəkir, saç-saqqalını ağappaq boyayır. Ömrünü-gününü əritdiyin uşaqlar ...\nİtaliyada arzu olunmayan rəqəm 17-dir\nDigər Avropa ölkələrindən fərqli olaraq İtaliyada nəs rəqəm 13 yox, 17 hesab olunur. AZƏRTAC “Nauka i jizn” jurnalına istinadən xəbər verir ki, əksər İtaliya otellərində 17 rəqəmli nömrə, hündür binalarda 17-ci mərtəbə yoxdur ...


Yuxuda avtomobil görməyin intim həyatımızla birbaşa əlaqəsi var\n2013-02-11 Просмотров: 167127\nQərbli alimlər yuxunu insanın gündəlik fəaliyyətinin nəticəsində gördüyü düşüncələr adlandırdığı halda, şərqlilər isə fərqli olaraq yuxunun ilahi bir mesaj olduğunu bildirirlər. Yuxuda insan bəzən başına gələcəkləri tamamilə eyni olaraq, bəzən də müxtəlif mətnaltı məna və bənzətmələrlə görür. Məhz buna görə də yuxuları yozmaq lazım olur.\nBir çox hallarda arzu və diləklərimizin utopik aləmi gecələr bizi öz ağuşuna alır. Kimisi cənnətdə gəzir, kimisi mükafatlar alır, kimisi rəhmətə getmiş yaxınını görür, kimisi də avtomobil həyəcanını yuxuda davam etdirir.\nBəli, elədir ki, var. Fəlsəfəşünas Ziqmund Freydin yuxu haqqında fikirlərinə görə, yuxu insanın şüurunda gizlənmiş bəzi məqamların qısametrajlı görüntüləridir. Yuxularda bəzən yaşamaq istədiklərimizi, bəzən keçmişimizdən bəzi anları, bəzən də gələcəkdə yaşayacaqlarımız barədə qısaca məlumatlar görürük.\nBəs görəsən, çoxlarımızın yuxularına qonaq olan avtomobillər əslində hansı mənanı kəsb edir? O, bizə nələri mesaj verir?\n“Psixoanaliz baxımından yuxu insanın şüuraltının boşalması üçün bir üsuldur”,- deyən psixoanalitik İbrahim İbrahimli də Ziqmund Freydin nəzəriyyəsinə istinad edərək, hər yuxunun mənası olduğunu söylədi: “Yuxuda gördüyümüz hər bir simvolun öz mənası var. Əsasən də doymamış tələbatlarımızı ifadə edir. Hətta belə atalar sözü də var ki, ac toyuq yuxusunda darı görər. Bu baxımdan, insanlar əsasən cinsi tələbatlarını sıxışdırdıqları üçün Z.Freyd çox yuxunun cinsi həvəsi ifadə etdiyinə inanırdı. Çünki insanlar əsasən cinsi tələbatlarını ödəmədiyi üçün Freyd də çox yuxunu bu şəkildə yozurdu. Məsələn, Freydə görə ağac, qələm, hündür binalar, siqaret və s. kişi cinsi orqanını təmsil edir. Quyu, kibrit qutusu, çanta, şkaf və s. bunlar isə qadın cinsi orqanını ifadə edir. Yuxuda paltar düymələmək, avtomobili idarə etmək isə cinsi əlaqədə olmağı təmsil edir. Həmçinin yuxuda avtomobili kimin idarə etməsi də çox vacib amildir. Əgər avtomobili yuxu görən insanın özü idarə edirsə, deməli, özünə güvənən və proses zamanı hər şeyi öz nəzarətində saxlayan insandır. Yox, əgər avtomobili başqası idarə edirsə, deməli, tabe olan və akt zamanı passiv mövqedən çıxış edən insandır. Məsələn, xəstələr həkim yanına gələrkən əvvəlcə sükan arxasında özlərini görmürlər, çox vaxt həkimi görürlər. Amma zaman keçdikcə və sağalmağa doğru getdikcə avtomobili özləri idarə etdiklərini deyirlər”.\nİ.İbrahimlinin sözlərinə görə, avtomobil yuxuda bir çox digər simvolları da ifadə edir. Onlardan biri də avtomobilin hədəf bildirən simvol olmasıdır: “Məsələn, yuxunu görən şəxsdən soruşursan ki, “Hara getdiniz yuxuda?” Deyir ki, tutalım şəhərə, yaxud imtahana gedirdik. Çox vaxt isə avtomobildə olan insanı xatırlamırlar. Bu zaman pasiyentdən yuxuda necə hisslər keçirdiyini soruşursan. Məsələn, qorxu və ya sevinc duymasını öyrənməyə çalışırıq. Beləliklə, o insanın hədəfə olan münasibətini öyrənmək mümkündür. Ən çox qızlar yuxuda onların arxasınca avtomobillə kiminsə düşdüyünü deyirlər. Lakin avtomobili idarə edənin üzünü xatırlamırlar. Ya da kölgə kimi görürlər. Bu da onların qərarsızlıqlarından xəbər verir”.\nYuxuda avtomobil idarə etməyin intim həyatımızla da birbaşa əlaqəsi mövcuddur.\nPsixoanalitikin sözlərinə görə, yuxuda avtomobili sürətlə idarə edən insanlar əsasən erkən boşalma problemi olanlardır: “Belə insanlar həm də yemək yeyərkən tələsirlər. Erkən boşalma problemi olan insanlar mənzilbaşına daha tez çatmağa çalışır, beləliklə də, avtomobili daha sürətlə idarə edirlər. Bu da söz yox ki, avtomobil yollarında problem yaradır”.\nAlimlərin araşdırmalarına görə, yuxularda biz adətən məhz həyatda üzləşdiyimiz insanları görürük. Beyin heç vaxt yeni personajlar uydurmur. Əslində isə alimlər çoxdan sübut ediblər ki, yuxuda gördüyümüz adamlara heç olmasa bir dəfə həyatda rast gəlmişik. Məsələn, yuxuda 35 il əvvəl babamızın maşınını düzəltmiş mexaniki görsəniz, təəccüblənməyin.


Anaların çoxu ana südü verərkən allergik reaksiya ilə tanış olurlar. Uşaqlar yanaqlarını düzəldirlər, bədənin üzərinə dodaqları göstərirlər və s. Ana südündəki allergiyanın səbəbi nədir və necə ortaya çıxır?\nAna südü ilə uşaqlarda allergik reaksiyalar necə olur?\nKörpənin doğulmasından sonra qidalanmanın əsas məhsulu ana südüdür. Anne səhər yeməyi zamanı analar bəzən allergik reaksiyanın xarakterik əlamətlərini göstərirlər. Bu, əslində, hüceyrə strukturlarına və toxumalarına ziyan vuran qoruyucu bir mexanizm olan kəskin reaksiyalardan daha çox şeydir. Uşaqlarda alerjik reaksiyalar praktiki olaraq proqnozlaşdırıla bilməz. Lakin əksər hallarda ananı müəyyən bir məhsulun dietindən çıxarmaq kifayətdir və xoşagəlməz simptomlar yox olacaq. Lakin bəzən bu kifayət deyil, uzun müalicə lazımdır.\nUşaqlarda müxtəlif yollarla ana südü zamanı bir allergiya var. Üzdə, əlində və ayaqda, bədəndə, bəzən olduqca ağır dəsmallarda, allergik xoşagəlməz duyğuları gətirən və sağlamlıq üçün çox təhlükəli ola biləcək alerjisi ola bilər. Ayrıca, alerjisi olan bir körpə taburunda qan (damarlar) ola bilər və dəri üzərində allergik reaksiya əlaməti ola bilməz. Körpənin başında kəpək ola bilər, qarın içində ağrılı ola bilər, çünki qırıqların həzm sistemi hələ tam inkişaf etmir.\nAna südü verərkən alerjiyə səbəb nədir?\nTanınmış bir faktdır ki, əksər hallarda valideynlərdən alerji uşaqlara verilir. Başqa sözlə, genetik bir meyl var. Körpələrdə bu mexanizm xüsusilə açıq şəkildə ortaya çıxır. Digər hallarda, uşağın orqanizmindəki allergiya yalnız xaricdən olur. Enfeksiyonun mədədə, dəri, tənəffüs yollarında lokallaşdırılması mümkündür.\nAna südündəki ən çox görülən alerji, anaya bəslənən qidalardan alerjidir. Buna görə analar analara ana südü ilə qidalanır. Körpənin allergiyasına səbəb ola biləcək məhsullar ilə üz tutmayın. Diyetindən gözəl və parlaq tərəvəz və meyvələrdən istisna olmaqla - bunlar güclü alerjenlerdir. Güclü alerjenler üçün də məhsullar: spirt, şokolad, qidalarda konservantlar və aşqarlar, sitrus, kolbasa və s. Ana südü zamanı heç bir halda ana aşırı olmamalıdır. Bir ana üçün ən dəqiq pəhriz fərdi olaraq yalnız bir mütəxəssis tərəfindən seçilə bilər. Körpə ana südü zamanı ana südü ana südü dədir. Ancaq son dərəcə ehtiyatla, tamamlayıcı qidalanma qaydalarına riayət etməlisiniz, çünki bu dövrdə xüsusilə diqqətli olmalısınız. Hər bir yeni məhsula uşağın reaksiyasını izləmək lazımdır.\nAna südü zamanı ananın dietinə çox diqqət yetirir, ancaq körpə bir allergiyaya sahibdir. Bu qida deyil, toz üçün alerji ola bilər. Xüsusilə otaqda bir çox xalça varsa. Bu cür səthlərdə bir çox toz yığılır və toz mayaları tozda yaşayır. Aydındır ki havada olan bir uşaq nəfəs alacaq və toz olur. Müxtəlif alerjik reaksiyalar ilə ortaya çıxan tənəffüs sisteminin qıcıqlanması var. Otağın kiçik bir uşağı olduğu təqdirdə, xüsusi qayğı ilə təmiz davranılmalıdır.\nBundan əlavə, bir körpə də ev heyvanları, bitkilərə bir reaksiya ola bilər və ana da düzgün yemək olmadığı üçün günahkar olduğunu düşünməyə davam edir.\nKörpədə bir allergiya meydana gəldiyində, qocalar anası böyük bir təhlükə daşıyarkən heç bir halda özünə dərman verməməlidir. Bir mütəxəssislə əlaqə quraraq ilk növbədə allergiyanın səbəbini müəyyən etmək lazımdır. Həkim allergik testləri məsləhət görür. Tədqiqatın nəticələri və simptomlar əsasında mütəxəssis mütləq uşağın allergiyasının səbəbini müəyyənləşdirəcəkdir. Bu bir qida allergiyası varsa, o zaman qidalanma dövründə ana üçün fərdi bir pəhriz təyin edəcək. Allergik reaksiyaların digər səbəbləri təsbit edildikdə, bu da lazımi tövsiyələr verir. Allergiya körpə üçün xoşagəlməz nəticələrə səbəb ola biləcəyi kimi, ana südündəki allergiyanı müalicə etmək asan olmayacaq.\nAnnem xəstə olsa, sidiyinə verə bilərəmmi?\nKörpələr yeməkdən imtina səbəbləri\nSiz ağlamayan bir insanı heç görmədiniz\nEtik kosmetika - qəddarlıq olmadan gözəllik\nDüz mədə sirləri\nÇin masajı bir çox sağlamlıq probleminin həllidir\nÇocuğunuza asanlıq gətirmək üçün necə


YALAN.info Azərbaycan Seyran Ohanyan Rusiya S300-lərini Qarabağda işlədəcəklərini deyib\nSeyran Ohanyan Rusiya S-300-lərini Qarabağda işlədəcəklərini deyib\nErmənistan müdafiə naziri Seyran Ohanyan iddia edib ki, Rusiya ilə havadan müdafiə sistemlərinin birləşdirilməsi İrəvana Moskvanı xəbərdar etmədən Rusiyaya məxsus qırıcıları və S300 raketlərini işlətməyə imkan yaradacaq.\nANS PRESS-in məlumatına görə, Ermənistanın ictimai televiziyası ilə çıxış edən Seyran Ohanyan deyib:\n“Bu anlaşmanın çərçivəsində biz regional havadan müdafiə tapşırıqların yerinə yetirilməsi zamanı Rusiyanın dördüncü nəsil çox funksiyalı qırıcı təyyarələrindən, S300 sistemlərindən, raket əlyehinə imkanlarından istifadə edə bilərik. Hava kəşfiyyatı çərçivəsində geniş radiolakasiya imkanlarından da yararlana bilərik”.\nSözsüz ki, regional müdafiə tapşırıqları dedikdə erməni nazir Qarabağda baş verəcək döyüşləri nəzərdə tutub. Yəni onun dediyindən belə çıxır ki, Ermənistanla Rusiya arasında havadan müdafiə sistemlərinin birləşdirilməsi barədə saziş bağlandıqdan sonra İrəvan Qarabağda baş verəcək döyüşlərdə Rusiyanın Gümrüdəki hərbi bazasındakı raketləri və İrəvandakı rus qırıcı təyyarələrini istifadə edə biləcək.\nÖzü də, bununla bağlı İrəvanın Moskvadan icazə istəməsinə ehtiyac qalmayacaq: “Həm dinc, həm də döyüş şəraitində havadan müdafiə sisteminin erməni hissəsi Ermənistanın havadan müdafiə sisteminin və aviasiyasının komandanlığı altında olacaq. Əmrləri Ermənistan silahlı qüvvələrinin baş qərargahı, Ermənistan aviasiyası və Ermənistanın havadan müdafiə sistemi verəcək”.\nAzərbaycan Müdafiə Nazirliyinin sabiq əməkdaşı, polkovnik-leytenant Üzeyir Cəfərov müsahibəsində Seyran Ohanyanın iddiasını boşboğazlıq kimi dəyərləndirib:\n“Seyran Ohanyan, görünür, özünü 1990-cı illərdə, 366-cı alayda olduğu kimi hiss edir. Onda Ohanyan həmin alayda rota komandiri idi və komandiri Yuri Zarviqarovla birlikdə Rusiya hərbi texnikasından istifadə edərək Xocalı Soyqırımında iştirak etmişdi. İndi fikirləşir ki, kefi istəyəndə Rusiyanın 102-ci hərbi bazasının texnikasından öz bildiyi kimi yararlanacaq”.\nÜzeyir Cəfərovun sözlərinə görə, əslində, dövr dəyişib və Rusiya dəflərlə bəyan edib ki, həmin silahlar Qarabağ münaqişəsində istifadə edilə bilməz: “Sadəcə, Ermənistanda son günlərdə Rusiya əleyhinə bəyanatlar çox səsləndirilməyə başlayıb. Müxalifət yönümlü deputatlar Rusiyanın aprel döyüşlərində Ermənistanı müdafiə etməməsini bildirir və Rusiya ilə havadan müdafiə sistemlərinin birləşdirilməsinin əleyhinə çıxırlar. Buna görə Seyran Ohanyan üzə çıxaraq ictimai rəyi sakitləşdirməyə çalışır”.\nRusiya ilə havadan müdafiə sistemlərinin birləşdirilməsinin əleyhinə çıxan müxalifət yönümlü deputatlar arasında Nikol Paşinyan və Zarui Postancyan xüsusilə seçilir. Zarui Postancyan «1in.am» saytına verdiyi müsahibəsində Rusiya ilə havadan müdafiə sistemlərinin birləşdirilməsi barədə parlament tərəfindən təxirə salınmış müqavilənin yenidən gündəmə gəlməsini Ermənistan, Rusiya və Azərbaycan prezidentlərinin Sankt-Peterburq görüşünün nəticəsi kimi dəyərləndirib. Postancyan bildirib ki, görüşdə həm də Dağlıq Qarabağ ətrafındakı rayonların Azərbaycanın nəzarətinə keçməsi barədə anlaşma əldə edilib. Təbii ki, bütün erməni siyasətçiləri kimi Postancyan da həmin torpaqları Azərbaycana qaytarmağa razı olduğu üçün Serj Sarkisyanı satqınlıqda günahlandırıb.\nAmma göründüyü kimi, Seyran Ohanyan tam tərsinə fikir irəli sürür və Azərbaycan məhz bu varianta hazır olmalıdır. Rəsmi Bakı Rusiya hərbi bazasına aid silahların Azərbaycana qarşı işlədilməsi zamanı hansı addımları atacağını indidən müəyyən etməlidir. Rəsmi Bakı bu məsələyə həm texniki, həm də hüquqi baxımdan hazır olmalı, Ermənistan ordusunun istifadə etdiyi istənilən Rusiya hərbi texnikanı zərərsizləşdirməyi və Moskvadan hesab sormağı bacarmalıdır.\nÖncəki xəbərİstanbulun Atatürk aeroportunda terror aktı törədildi\nSonrakı xəbərDisney-Pixar çəkdiyi Dorinin Axtarışı cizgi filmi rekord gəlir qazanır\nYALAN.info - 18 Aprel, 2021 0


Füzuli döyüşlərinin qəhrəmanı Rzayev Hüseynin Şəhadətinin ildönümü münasibətilə mərasim keçirildi (fotolar) | kultur.az\nFüzuli döyüşlərinin qəhrəmanı Rzayev Hüseynin Şəhadətinin ildönümü münasibətilə mərasim keçirildi (fotolar)\n25 11 2021 / 15:22 - KÜLTÜR&SƏNƏT, Şəhidlərimiz\nkultur.az xəbər verir ki, 23 noyabr 2021 ci il tarixində Başkənd-Füzuli döyüşlərinin qəhrəmanı Rzayev Hüseyn Aslan oğlunun Şəhadətinin ildönümü münasibətilə mərasim keçirildi.\nGədəbəy rayonunun Novo-Saratovka kəndində baş tutan mərasimdə kənd əhalisili, ölkəmizin ayrı-ayrı bölgələrindən gəlmiş Şəhid və qazi ailələri, Gədəbəy rayon rəhbərliyi, Şəhidin döyüş yoldaşları, hərbçilər və oxuduğu məktəbin kollektivi iştirak edirdi.\nİlk olaraq mərasim iştirakçıları Şəhidin təhsil aldığı orta məktəbin qarşısındakı xatirə lövhəsinin önünə toplaşdılar. Azərbaycanın Dövlət Himni səsləndirildikdən sonra Vətən Müharibəsi şəhidlərinin ruhu bir dəqiqəlik sükutla yad edildi, Novo-Saratovkla kənd məktəbinin müəllim heyəti qəhrəmanlıq salnamələrinin yaradıcıları olan Şəhid və qazilərimiz haqqında qürur dolu fikirlər söylədilər, şagirdlər Hüseyn Rzayevin timsalında şəhidlərimizin və qazilərimizin şərəfli döyüş yoluna həsr edilmiş şeirlər səsləndirdilər.\nMərasimin ikinci hissəsində Hüseyn Rzayevin uyuduğu müqəddəs xiyaban ziyarət edildi. Şəhidin məzarı önünə tər çiçəklər, əklillər düzüldü.\nŞəhidin evində davam etdiriən mərasimdə Hüseynin və bütün Şəhidlərimizin ruhuna dualar oxundu.\nXatırladaq ki, Hüseyn Rzayev 1996-cı il may ayının 14 də Gədəbəy rayonunun Novo-Saratovka kəndində anadan olub. 2014-cü ildə hərbi xidmətə yollanıb. 2016-cı ildən müddətdən artıq hərbi xidmətdə olub. 21 sentyabr 2020-ci ildə könüllü olaraq yenidən hərbiyə yola düşüb. Başkənd, Füzuli bölgələrində döyüşüb. “Motoatıcı manqa komandiri” olan Hüseyn Rzayev 26 oktyabr 2020-ci ildə Qarabağ uğrunda gedən döyüşlərdə şəhid olub.


Azərbaycan XİN fransalı merin adını "qara siyahıya" salacaq - TURAZ.ORG Azərbaycan XİN fransalı merin adını "qara siyahıya" salacaq - TURAZ.ORG\n“Fransa Milli Assambleyasının üzvü Fransua Pupponi ilk dəfə deyil ki, Azərbaycan ərazisinə qanunsuz səfər edir. O, qatı anti-Azərbaycan mövqeyi ilə seçilir”.\nTuraz.org xəbər verir ki, bunu Xarici İşlər Nazirliyinin Mətbuat Xidməti idarəsinin rəisi Leyla Abdullayeva Fransa Milli Assambleyasının üzvü Fransua Pupponinin Azərbaycanın Xankəndi şəhərinə qanunsuz səfərinə münasibət bildirərkən deyib.\n“Azərbaycan qanunvericiliyini pozduğu üçün deputatın adı ölkəmizə girişi qadağan olunan xarici ölkə vətəndaşlarının siyahısındadır. Fransa Milli Assambleyasının üzvünü bu qanunsuz səfərdə müşayiət edən Fransanın Arnuvil şəhərinin meri, Sarsel şəhərinin nümayəndəsinə qarşı da Azərbaycana giriş qadağası tətbiq ediləcək. Fransa nümayəndələrinin bu məsuliyyətsiz və təxribatçı davranışı qəbuledilməzdir və bölgədə münaqişə sonrası sülh quruculuğu səylərinə xələl gətirir”, – XİN rəsmisi vurğulayıb.\nTags: #azərbaycan #fransa #sonxeberler #turaz.org #xeberler\nPrevious Hikmət Hacıyev yenidən İranın Azərbaycandakı səfiri ilə görüşüb\nNext Elçin Quliyev Xəzərdə döyüş hazırlığının yüksəldilməsi ilə bağlı tapşırıq verib


Lənkəranın altı kəndinin giriş-çıxışlarında nəzarət-buraxılış postları saxlanılıb - VİDEO\n19:00 18-05-2020 20\nLənkəranda xüsusi karantin rejimi zamanı tətbiq edilən qadağaların yüngülləşdirilməsi sakinlərin uzun müddətli intizarına son qoyub.\n“Report”un xəbərinə görə, iki ay müddətində yalnız zəruri hallarda evdən çıxmasına icazə verilən insanlar tədricən normal həyat ritminə qayıdır. Hər kəs öz işinin başına dönür. Uzun müddətdir ev şəraitində qaldıqdan sonra yaşı 65-dən çox olan insanlar da dincəlmək üçün park və istirahət guşələrinə üz tutur.\nAzyaşlı uşaqlar isə hamıdan çox sevinir, onlar heç nə olmamış kimi öz əyləncələrinə davam edir.\nRestoranlarda müştərilərin yerində qəbulu üçün işçilər təlimatlandırılıb. İctimai iaşə məkanları sosial izolyasiya qaydaları, bütün gigiyenik qaydaların gözlənilməsi üçün zəruri tədbirlər görür, dezinfeksiya işləri aparılır. Çay evlərində isə müştərilər əsasən açıq havada oturmağa üstünlük verirlər.\nLənkəranın altı kəndində - Separadi, Vilvan, Şağlaser, Sütəmurdov, Şilavar və Boladi kəndlərində son günlər koronovirusa yoluxma halları müşahidə olunduğundan bu kəndlərin giriş-çıxışlarında nəzarət-buraxılış postları saxlanılıb. Təlimata uyğun olaraq yoxlamalar aparılır.\nƏlində ülgüc ilə etirazçıları qabağına qatdı – VİDEO\nHakim qaradərili futbolçuya təhqiramiz işarə göstərdi - VİDEO\nDalğalar maşını dənizə sürüklədi - VİDEO\nPolis zorakılığına qarşı aksiyada hüquq mühafizəçisini yandırdılar - VİDEO\nAzərbaycanda kişi keçmiş arvadını bıçaqladı\nAndrey Şevçenko Ukrayna millisi ilə yeni müqavilə imzalayıb


Parisdə Azərbaycan-fransız musiqi gecəsi keçirilib – FOTO — Axtarırıq.Biz\nParisdə Azərbaycan-fransız musiqi gecəsi keçirilib – FOTO\nParisdə Azərbaycan-fransız musiqi gecəsi keçirilib – FOTO İyulun 14-də Parisdəki Azərbaycan Mədəniyyət Mərkəzində Azərbaycanın Dostları Assosiasiyası (ADA) tərəfindən Azərbaycan-Fransa musiqi gecəsi təşkil edilib.\nOxu.Az xəbər verir ki, əvvəlcə ADA-nın prezidenti, Fransa Milli Assambleyasının üzvü Jan-Fransua Mansel qonaqları salamlayıb. O, Azərbaycan haqqında və ölkəmizin Fransa ilə münasibətləri barədə məlumat verib, Assosiasiyanin fəaliyyətindən və gələcək layihələrindən bəhs edib.\nSonra qonaqlara Gonzague Saint Bris adlı məşhur fransız yazıçısının “Aleksandr Düma Qafqazda” adlı 5 dəqiqəlik filmi təqdim edilib. Filmdə A.Dümanın Bakı, Qarabağ və digər bölgələrə səfəri, dahi Azərbaycan şairi Natəvan ilə görüşü təsvir edilib. Təqdimatda iştirak edən yazıçı Azərbaycana səfəri, təəssüratları və filmin necə yaranması haqqında danışıb.\nSonra “MuğamQoçaq Əsgərovun və fransız caz ifaçısı Pyer de Treqomanın birgə konserti olub. Konsertdə Azərbaycan və fransız musiqiləri ifa edilib.\nMusiqi gecəsi Fransanın milli bayramına təsadüf etdiyi üçün qonaqlar Eyfel qülləsinin yanında yerləşən Azərbaycan Mədəniyyət Mərkəzinin binasından bayram atəşfəşanlığını izləyiblər.\nAytən Sadıqzadə Mənbə: http://oxu.az/culture/139661\n16.07.2016 15 News ←Dostlarınla paylaş


Qala Arxeoloji-Etnoqrafik Muzeyə ekskursiya ediblər.\nNoyabrın 28-də Saray qəsəbə 1 nömrəli tam orta məktəbin şagirdləri Qala Arxeoloji-Etnoqrafik Muzeyə ekskursiya ediblər. Ekskursiyanın əsas məqsədi şagirdləri vətənpərvərlik ruhunda yetişdirmək, onlara Azərbaycan tarixinin dərindən öyrətmək olub.\nEkskursiya zamanı şagirdlərə məlumat verilib ki, muzey kompleksi ərazisində ölkəmizə, xüsusən də Qalaya və Abşeron yarımadasına xas olan arxeoloji memarlıq abidələri toplanıb və bərpa olunub. Qoruğun ərazisində eramızdan əvvəl III minillikdən XX əsrə qədərki dövrə aid kurqanlar, sərdabələr, evlər, ovdanlar, qədim qəsrin qalıqları, 5 məscid, 3 hamam və s. vardır.\nMuzey kompleksinin ölkəmizdə yeganə etno-turizm obyekti olduğu da şagirdlərin diqqətinə çatdırılıb.\nBundan əlavə, şagirdlərə Abşeron yarımadasında aşkar edilmiş arxeoloji-memarlıq abidələri haqqında geniş məlumat verilib və onların sualları cavablandırılıb.


Borclu vergiödəyicilərinin əmlakı siyahıya alınıb – Millətin səsi\nAna səhifə / İqtisadiyyat / Borclu vergiödəyicilərinin əmlakı siyahıya alınıb\nNazirlikdən Milletinsesi.az-a bildirilib ki, Bakı şəhəri Lokal Gəlirlər Baş İdarəsində qeydiyyatda olan 3 vergiödəyicisinin dövlət büdcəsinə yaranmış 491 min 683,87 manat dəyərində vergi borcu ilə bağlı əmlakı siyahıya alınıb. Çıxarılmış qərarlara uyğun olaraq, 2 vergiödəyicisində 472 min 914,91 manat dəyərində vergi borcuna görə əmlakın siyahıya alınması tədbirləri həyata keçirilib və ümumilikdə 505 min 200 manat dəyərində əmlak siyahıya alınıb.\nVergi orqanları tərəfindən Bakı şəhərinin Nizami rayonunun Rüstəm Rüstəmov küçəsi, 72A ünvanda yerləşən, “Park City” Məhdud Məsuliyyətli Cəmiyyətinə məxsus tikilidə əmlakın siyahıya alınması tədbirləri həyata keçirilib, 457 min 432,91 vergi borcu müqabilində 480 min manat məbləğində əmlakı (obyekti) siyahıya alınıb.\nBakı şəhərinin Nərimanov rayonu, 2095-2096-cı məhəllə, ev 9c, 507-ci küçədə yerləşən “Azərkimya İstehsal və Xarici İqtisadi Əlaqələr” Açıq Səhmdar Cəmiyyətinə məxsus mebel sexi və beton sexinin fəaliyyəti araşdırılarkən, onun 15 min 482 manat məbləğində vergi borcunun yarandığı müəyyən edilib. Bu barədə vergiödəyicisinə bildiriş göndərilsə də, borc məbləği qanunvericilikdə nəzərdə tutulan müddətdə ödənilməyib. Yaranmış vergi borcunun ödənilməsini təmin etmək məqsədilə obyektdəki əmlakın siyahıya alınması haqqında qərar çıxarılıb, 25 min 200 manat dəyərində dəzgah və digər avadanlıqlar müvafiq qaydada siyahıya alınıb.


Saakaşvilinin səhhəti hər an pisləşə bilər\n4 noyabr, 2021 [08:50]\nBir aydan artıqdır ki, həbsxanada aclıq aksiyası keçirən Gürcüstanın sabiq prezidenti Mixail Saakaşvili ürək döyüntüsündən, halsızlığından, halının hər an pisləşə biləcəyindən şikayətlənməyə başlayıb.\nBizimyol.info xəbər verir ki, bu barədə Saakaşvili ilə görüşdən sonra jurnalistlərə Gürcüstanın keçmiş liderinin şəxsi həkimi Nikoloz Kipşidze bildirib.\n“Bu gün testlərin cavablarını aldıq və həkimlər şurası ilə birlikdə bütün parametrləri dəyərləndirdik. Təxminən bir həftə əvvəl əvvəlki müayinə ilə müqayisədə nəticələr pisləşib. Sabiq prezident ürək döyüntüsündən şikayətlənir. Səhhəti əvvəlki həftə ilə müqaisədə xeyli zəifləyib, hər an fövqəladə vəziyyət yarana bilər. Mən dəqiq bir şey deyə bilmərəm, çünki vəziyyət qeyri-sabitdir”, - deyə Kipşidze bildirib.\nHəkimin sözlərinə görə, o, bu günü həmkarları ilə məsləhətləşmələr edərək Saakaşvilini yenidən yoxlamaq barədə razılığa gəlib: "Biz onu daha tez-tez izləmək üçün növbəti şuranı çağırmaq qərarına gəldik. Biz daha çətin mərhələyə qədəm qoyuruq, çünki keçmiş prezident çəkisinin 10%-ni itirib, bu olduqca təhlükəlidir", - deyə həkim əlavə edib.\nQeyd edək ki, Saakaşvili oktyabrın 1-də Gürcüstanda saxlanılıb və o, özünü siyasi məhbus hesab etdiyi üçün həmin gündən aclıq aksiyası keçirdiyini elən edib.


Bədəndə bir qayda olaraq qazın meydana gəlməsi normal bir vəziyyət olsa da, bu qazın bədəndən çıxmaması, bağırsaqlarda yığılması və köp yaratması olduqca narahat edici bir vəziyyət hesab olunur.\nSüd məhsulları, paxlalılar, köklü qidalar, şirinləşdirici qidalar, qızartmalar, saqqız, bəzi meyvələr (banan, ərik və s.) insan orqanizmində qaz və köp yarada bilir.\nSüd məhsulları - süd, pendir, qatıq, kərə yağı kimi tərkibində laktoza ilə zəngin olan məhsullar qaz yaradır. Südün qaz yaratmaması üçün onu qızdırıb içmək məsləhət görülür. Eyni zamanda südə kakao əlavə etmək də qaz problemini azaltmağa köməkçi olur. Bunun yanında aşağı laktozlu süd məhsulları seçməyə diqqət göstərmək də vacibdir.\nPaxlalılar -noxud, paxla, mərcimək, lobya kimi paxlalılar qaz yaradan yeməklər siyahısındadır. Qaz yaradan quru paxla məhsullarını axşamdan suda gözlədib, ertəsi gün suyunu töküb, təmiz su ilə bişirmək tövsiyə edilir.\nKöklü qidalar-kartof, şalğam, turp, soğan kimi hesab olunan köklü qidalar insanda qaz yaradır və köpməyə səbəb olur. Bu cür qidaları yaxşıca bişirmək lazımdır.\nŞirinləşdirici qidalar - süni dadlandırıcılar bəzi kəslərdə qaz və köp formalaşdırır.\nQızartmalar - qızardılmış, yağlı, kremli, souslu yeməklər də qaz meydana gəlməsinə səbəb olur.\nSaqqız - saqqız çeynəmək mədəyə hava dolmasına səbəb olur və bu da bir müddət sonra qaza çevrilə bilir.\nBəzi meyvələr - ərik, banan, şaftalı, armud, quru üzüm, alma kimi meyvələr qaz yarada bilir.\nMədədəki köp hissinə qarşı ilk növbədə daim hərəkət fəallığı və diqqətçilik tələb olunur. Belə ki, çoxlu idman etmək, yemək yeyərkən düzgün oturmaq və qidanı qəbul edərkən yaxşı-yaxşı çeynəmək lazımdır. Həzmi yavaşıdan çox yağlı yeməklərdən uzaq durmaq lazımdır.\nTarix: 21.01.2015 / 12:46 Müəllif: Aziza Baxılıb: 90 Bölmə: Qidalanma və Dieta


FTX Rusiyadan Qarabağa "İsgəndər-M"in qanunsuz tədarükü ilə bağlı araşdırmalara başlayıb\n01:41 - 05 Aprel\nRusiya Federal Təhlükəsizlik Xidmətinin Hərbi Əks-kəşfiyyat Departamenti Ermənistanda nəzərdə tutulmamış "İsgəndər-M" raketlərinin olması və onların Dağlıq Qarabağda tətbiqilə bağlı araşdırmalara başlayıb.\nBu barədə haqqın.az bildirib.\nƏrazinin raket-artilleriya silahları anbarlarında şübhəli qaimələr, hərbi-nəqliyyat aviasiyası bortlarının Ermənistan tərəfə tamamilə anlaşılmaz reysləri və nəhayət, Rusiyada yaşayan iş adamı Karen Karapetyanın qalıq dəyərinə İl-76 alması Rusiya xüsusi şöbənin işçilərini belə şoka salıb.\nQarabağa Rusiya muzdlularının və silahlarının çıxarılması, bəzi məmurların bank hesablarında hərəkətləri barədə Federal Təhlükəsizlik Xidmətinin ərazi idarələrindən sızan məlumatlar axını bir informasiya axınında birləşib, pazl çətinləşib.\n"Cənub Hərbi Dairədə Rusiyanın erməni diasporunun Kollektiv Təhlükəsizlik Müqaviləsi Təşkilatı üzvü dövlətlərindən ilə hərbi-texniki əməkdaşlıq sistemindən yan keçməklə Ermənistana qeyri-leqal silah tədarükü şəbəkəsi formalaşdırılıb”, - Rusiya Müdafiə Nazirliyinə yaxın məlumatlı mənbələr müxbirimizə məlumat verib. Erməni diasporunun və ermənipərəst lobbiçilərin fəaliyyəti ictimai-siyasi fəaliyyətin başa çatdığı və Rusiya Federasiyası Cinayət Məcəlləsinin dövlət xəyanəti haqqında xüsusi bölməsinin başladığı qırmızı xətti keçib.\nTank əleyhinə raket kompleksləri, daşınan zenit raket kompleksi sistemləri, onların ehtiyatları, hətta minimum üç "İsgəndər", hələ minalardan, patronlardan və atıcı silahlardan danışmırıq, Rusiya hərbi dairələrinin anbarlarından nisbətən böyük həcmdə daşınıb.\nSaxta şəxslərin hesabına isə Krasnoyarsk və Krasnodar krayları, Tula və Orlov vilayətləri, Moskva və Sankt-Peterburq, hətta Xabarovsk diyarından erməni əsilli iş adamlarından köçürmələr olub. Siyahı təəssürat doğurur - ticarət mərkəzləri, supermarketlər, tikinti kontorları, hər kəs bu sxemlərə cəlb olunub.\nBu bir paradoksdur, ancaq bütün bunlar Yerevana işğal olunmuş əraziləri havayı yerə müdafiə etməkdə kömək etdi. Və əsas səbəb acgözlükdür.\nRusiya hərbi-sənaye kompleksindəki vəziyyətlə tanış olan mənbələr bu sətirlərin müəllifinə məxfi bir söhbətdə "məsələ belədir" dedilər: "Onlar çox alıblar, ancaq tamamilə anlamayıblar ki, istənilən silah, “Cornet", "İqla” və ya “İsgəndər" olsun, özündə mürəkkəb rəhbərlik, idarəetmə sistemləri və s. birləşdirən kompleks istifadə üçün yüksək səriştə tələb edir. Məsələnin mürəkkəb tərəfinə qənaət ediblər ki, düşünüblər ki, “düyməni bas, vəssalam”.\nHaqqin.az-ın Moskvadakı mənbələrinin məlumatına görə, Rusiya Müdafiə Nazirliyi və Federal Təhlükəsizlik Xidməti rəhbərliyi Ermənistana "İsgəndər-M" operativ-taktiki raket kompleksinin qanunsuz göndərilməsi barədə ölkə rəhbərliyinə məruzə təqdim ediblər.


WADA Rusiyanı Olimpiadaya buraxmamaqda qərarlıdır – Analitik informasiya portalı\nWADA Rusiyanı Olimpiadaya buraxmamaqda qərarlıdır\n16.11.2017 08:02 26.10.2020 16:11 Yenises.ru\t0 Şərh\nRUSADA-nın bərpası ilə dağlı dinləmələr ərəfəsində Rusiya idman naziri Pavel Kolobkov RF-nin WADA antidopinq sisteminin bərpa tələblərini yerinə yetirdiyini söyləyib.\nWADA-nın bu qərarı Rusiya yığmasının Olimpiada 2018-də Pxençandakı iştirakını əngəlləyə bilər.\nKolobkov qeyd edib ki, Rusiyanın neytral bayraq altında iştirakı variantı mümkün deyil.\n“Bu olimpia hərəkatının bir hissəsi, bu bütün millətlərin birləşməsidir. Və bayrağın olmaması Beynəlxalq Olimpia Komitəsinin prinsiplərinə ziddir və olimpia hərəkatında bu varinat qəbuleilməzdir””-deyə İdman naziri deyib.\nRusiya yığmasının olimpia oyunlarına buraxılması ilə bağlı son qərar dekabrının əvvəlində Beynəlxalq Olimpia Komitəsinin icra komitəsində qəbul eiləcək.\n← Türk fabrikləri Moskva Autsorsinq üzrə 4-cü Beynəlxalq Biznes-Platformasında mükafatlandırıldı\nFaciələrin yası və yaşı →\n01.02.2014 06:59 26.10.2020 16:12 Yenises.ru\t0\n24.06.2015 17:40 26.10.2020 16:11 Yenises.ru\t0


14 Aprel 2022, 11:14\nİsmayıllı rayonunda böyük ərazidə yenidən torpaq uçqunu baş verib.\nİsmayıllı-Lahıc-Dəmirçi-Şamaxı avtomobil yolunun keçdiyi Niyaldağ silsiləsində, Lahıc qəsəbəsi ərazisində növbəti dəfə torpaq uçqunu baş verib. Bu gün səhər saatlarında hündür dağlardan gələn torpaq və daşlar avtomobil yoluna tökülüb, nəqliyyat vasitələrinin hərəkəti tamamilə dayanıb. Dağ uçqunu yolu böyük ərazidə bağlayıb. Yolun qısa vaxtda açılması mümkün deyil. Bunun üçün əraziyə çoxlu ağır texnikanın və işçi qüvvəsinin cəlb edilməsi nəzərdə tutulur.\nHazırda bir saatdan çoxdur ki, yolun bağlı qalması səbəbindən avtomobillərin Lahıc, Sərdahar, Müdrüsə, Əhən, Burovdal, Vaşa, Yuxarı Zərnava, Namazgah, Güyüm kəndlərinə gediş-gəlişi dayanıb, sürücülər yolun açılmasını gözləyir. Əraziyə gələn mütəxəssislər Lahıc və ətrafdakı kəndlərin sakinlərinin İsmayıllı şəhərinə gediş-gəlişi üçün alternativ olaraq Dəmirçi-Şamaxı-Muğanlı-İsmayıllı yolundan istifadə etmələrini tövsiyə edir.\nQeyd edək ki, son bir ayda İsmayıllı rayonuna yağan qar və yağış səbəbindən Lahıc yolunda tez-tez torpaq sürüşmələri baş verir. Ötən həftə orada baş verən dağ uçqunu zamanı bir neçə saat yol bağlı qalmışdı. Bu gün baş verən torpaq uçqununun miqyası isə daha böyükdür.\n26 May 2022, 15:23\n26 May 2022, 12:40\n26 May 202218:31\n26, May - 13:422574\n26, May - 17:05730\n26, May - 12:08610\n26, May - 14:43584\n26, May - 12:53511


Volqa” “Hyundai”la toqquşdu: 4 ölü, 5 yaralı - FOTO » AzBaku.org Volqa” “Hyundai”la toqquşdu: 4 ölü, 5 yaralı - FOTO » AzBaku.org\nOxunub: 233 - 16-01-2020, 15:15\nVolqa” “Hyundai”la toqquşdu: 4 ölü, 5 yaralı - FOTO\nHüquq-mühafizə orqanları tərəfindən qəzanın baş vermə səbəbləri araşdırılır\nRusiyanın Saratov əyalətində mikroavtobusun və minik avtomobilinin iştirakı ilə ağır yol qəzası baş verib. Avtosfer.az xəbər verir ki, insident yanvarın 16-da səhər saatlarında P-158 avtomagistralının 580-ci kilometrliyində Tatişevsk rayonu ərazisindən keçən hissəsində qeydə alınıb. Bu barədə əyalət üzrə Dövlət Yol Polis İdarəsinin Mətbuat Xidmətindən məlumat verilib.\nMəlumata görə, “Volqa” markalı minik avtomobili, naməlum səbəblərdən içərisində Özbəkistan vətəndaşlarının olduğu “Hyundai” marklı mikroavtobusla toqquşub. Zərbənin şiddətindən hər iki nəqliyyat vasitəsi deformasiyaya uğrayıb.\nNəticədə minik avtomobilinin sürücüsü ilə “Hyundai”da olan 3 nəfər hadisə yerində vəfat ediblər. Mikroavtobusun daha 5 nəfəri isə xəstəxanaya çatdırılıb. Palataya yerləşdirilən yaralılardan üçünün vəziyyətinin ağır olduğu bildirilib.\nHüquq-mühafizə orqanları tərəfindən qəzanın baş vermə səbəbləri araşdırılır.\nMaraqlı\t3-12-2018, 14:09\t0\nSinoptiklərdən leysan - XƏBƏRDARLIĞI\nSosial\t2-10-2019, 18:34\t0\nGündəm\t9-04-2018, 09:45\t0


Coğrafiya İnstitutunun adından Nizami Əyyubova təbrik məktubu ünvanlanıb. 2020-06-18 16:01:00 / YUBİLEYLƏR\nƏziz Nizami müəllim!\nAMEA akad.H.Ə.Əliyev adına Coğrafiya İnstitutunun kollektivi Sizi anadan olmanızın 70, çoxillik elmi-pedaqoji fəaliyyətinizin 45 illiyi münasibətilə səmimi qəlbdən təbrik edir, Sizə istədiyiniz qədər uzun ömür, can sağlığı və elmi-ictimai fəaliyyətinizdə uğurlar, nailiyyətlər diləyir. Siz həqiqətən bu deyilən həyatı və mənəvi arzulara layiqsiniz!\nSizin pəhləvan cüssəli şəxsiyyətiniz, ağır oturub batman dəyərli keyfiyyətləriniz və müdrik davranışlarınız həqiqətən bütün kollektivimizi, dəyərli insanları həmişə maraqlandırmış və Sizə dərin hörmət qazandırmışdır. Əlbəttə, bunların hamısının əsl kökü Sizin əzəli-genetik nəslinizin, ailə mədəniyyətinin zaman-zaman formalaşıb nəsldən-nəslə keçməsilə bağlıdır.\nSiz 1950-ci ildə təkrarsız Qazax diyarının ana Kürün ayna sularını seyr edən Şıxlı kəndində doğulub boya-başa çatdıqdan sonra, 1974-cü ildən ömrünüzü bilavasitə AMEA Coğrafiya İnstitutu ilə bağlamısınız. İndi də bu elmi-tədqiqat məkanımızda müasir coğrafi problemlərin müəyyənləşdirilməsində və onların həlli sahəsində doğrudan da dəyərli və mühüm elmi-metodiki yanaşmaların mütəxəssisi kimi tanınırsınız. Özünüzün bu milli-vətənpərvərlik missiyanızı və tədqiqatlarınızı gözəl nəticələrlə indi də davam etdirirsiniz.\nHələ 1983-cü ildə Azərbaycanda əhalinin məskunlaşmasının sosial-coğrafi problemlərin həllinə həsr olunmuş namizədlik dissertasiyanızda bu kimi yeni elmi fikirlərin və perspektivli ideyaların əsasını qoymuşdunuz.\nSonrakı illərdə, Sizin çoxillik coğrafi tədqiqatların nəticəsində Azərbaycanda əhalinin coğrafi məskunlaşması, sosial-iqtisadi dinamikasının təkmilləşməsi, Azərbaycanın konstruktiv coğrafiyası, fundamental monoqrafiyaların hazırlanmasında, elmi-təcrübi fəaliyyətiniz mühüm rol oynamışdır. Orta məktəblərdə gələcək gənc nəslimizin coğrafiya elminə marağın artmasında, doğma Azərbaycanımızın coğrafi məkan kimi yaxşı tanınmasında, onların vətənə məhəbbət, sevgi və vətənpərvərlik hisslərinin aşılanmasında əvəzsiz rol oynamışdır. Bunlar özü Sizin coğrafiya elminin timsalında milli vətənpərvərlik və qeyrətçilik keyfiyyətlərinizi bir daha əks etdirir.\nSizin ömür coğrafiyanızın yaradıcılıq səlnaməsində 100-dən çox elmi əsərləriniz, çoxsaylı elmi-kütləvi yazılarınız, monoqrafiyalarınız və digər elmi yanaşmalarınız bilavasitə Azərbaycanın müasir coğrafiya elminin tərəqqisinə və milliləşməsinə xidmət etmişdir. Bütün bu elmi-vətənpərvərlik keyfiyyətlərinə görə Sizi bir daha ürəkdən təbrik edirik və Sizə yeni-yeni elmi nailiyyətlər və sağlam, uzun ömür arzulayırıq!\nHəmkarlar İttifaqının sədri, dosent Habil Haqverdiyev


DİQQƏT: Bakı sakinlərinə metro ilə bağlı vacib xəbər var | Xəbərlər\nBakı metrosu gücləndirilmiş iş rejimində fəaliyyət göstərəcək\nBakucity.az xəbər verir ki, bu, Bakıda keçiriləcək XV Avropa Gənclər Yay Olimpiya Festivalı ilə bağlıdır.\nQrumun bununla bağlı əməliyyat planı yarışların əhatə dairəsi, keçiriləcəyi məkanlar, həmçinin qonaqların hərəkət edəcəyi əsas istiqamətlər nəzərə alınmaqla tərtib olunub. Qatarların hərəkətinin təşkili və sərnişin axınının tənzimlənməsinə cavabdeh olan bütün sahələrə müvafiq tapşırıqlar verilib.\nÜmumən sərnişinlərin təhlükəsizliyi və rahatlığı məqsədilə metropoliten stansiyaları və elektrik deposu gücləndirilmiş iş rejimi şəraitində fəaliyyət göstərəcək.\nBununla bağlı əlavə işçi qüvvəsinin və texniki vasitələrin, o cümlədən zərurət yaranacağı təqdirdə xəttə buraxılmaq üçün ehtiyat qatarların ayrılması nəzərdə tutulub. Yarışların sıx keçiriləcəyi məkanlara yaxın, şəhərin mərkəzi hissəsində yerləşən, həmçinin əsas sərnişin axını gözlənilən stansiyalarda növbətçilik cədvəlləri tərtib olunmaqla əlavə işçi personalın ayrılması planlaşdırılıb. Yarışlar zamanı kütləviliyi ilə seçilən tədbirlər – açılış və bağlanış mərasimləri zamanı yerüstü ictimai sərnişindaşıma nəqliyyatı ilə sıx inteqrasiya olunmuş fəaliyyət planı da işlənilərək hazırlanıb.\nXatırladaq ki, Avropa Gənclər Yay Olimpiya Festivalı iyulun 21-27-də Bakıda keçiriləcək.


Goyce.az - Qeyrətimiz olarsa, yaxud sonuncu dayaq nöqtəsindən reportaj - FOTOLAR\n19:00 / 09.10.2019\n“Böyük dayaq” bədii filmində qəhrəmanların belə bir dialoqu var:\n- Qeyrətimiz olsa, Muğan düzündə cənnət yaradarıq.\n- Avazın yaxşı gəlir, oxuduğun quran olsa. Çətin işdir.\n- Əlbəttə çətin işdir, amma insan əlində hər şey mümkündür.\n“Böyük dayaq” filmi 1962-ci ildə çəkilib. 57 il qabaq kino dili ilə deyilmişdi ki, cənnət yaratmaq üçün qeyrət lazımdır. Amma 60 ilə yaxındır ki, - təsəvvür edin bir, yarım əsrdir ki, - qeyrətimizi cənnəti qurub-yaratmağa səfərbər etmirik. Halbuki Azərbaycan bütün mənalarda doğrudan da yer üzündə cənnət ola bilərdi. Əfsuslar ki, qeyrət cənnəti piltə-piltə, kərpic-kərpic uçurmağa çatdı. Bilirsiz bu necə olur? İndi hamısını bircə-bircə danışacam, sizin əziyyətiniz yalnız dinləməyə qalacaq. Onu da özünüzə çox görsəniz, vallah, heç ondan da incimərəm, onsuz da biz bir-birimizi artıq illərdir ki, dinləmirik.\nXeyli vaxt idi ki, sənədli-bədii filmlər sahəsindən getmişdim, ingilissayağı getmişdim. Məni sarıbaşlılar dilləndirdilər, Qax rayonunun Sarıbaş kəndinin sakinləri. Sarıbaş Azərbaycanın Dağıstanla sərhəd ərazisidir. Sonuncu dayaq nöqtəsi desəm daha düzgün olar. Sovet dövründə ən varlı kənd olub. Kəndin inkişaf etmiş infrasturkturlu yer olmasının göstərici orda kanalizasiya sisteminin mövcudluğu ilə ölçülürdü. Təsəvvür edin bir, dəniz səthindən 1800 metr hündürdə, hər tərəfi hündür dağlar və sıx meşəliklər olan ucqar dağ kəndində kanalizasiya sisteminin olması bilirsiz nə deməkdir? Aydın olmaq üçün bir müqayisə ilə deyim: Avropa deməkdir!\nMən hələ Sarıbaşda elektrik stansiyası, məktəb, idman zalı, xəstəxana, klub, kitabxana, 500 ildən də çox tarixi olan qədim məscid, yaşı lap əvvəllərə gedən qədim oğuz məzarlığı və sairəni demirəm. Sarıbaşda həyat vardı, qaynayan həyat. Kolxoz dağıldı, sarıbaşlılar da dağılışdılar. Hərə başını götürüb yaşamaq dalınca bir tərəfə getdi. Kənd daş-daş söküldü. İndi burda cəmi 10 ailə qalıb - heç yerə getməyən və getmək istəməyənlər. Hə, bir də qulaq göynədən səssizlik və o səssizliyin də səsi – sarıbaşlıların dirəniş göstərən baxışlarının harayı! Bax, 70 ildə kolxoz adı ilə qurulan mirası kolxozdan sonra 30 ildə dağıtmağımızdır bu günkü qeyrət. Adam yoxdursa sərmayə də qoyulmur, ancaq sərmayə qoyulmalıdır ki, adam da yaşasın. Bu birinci toyuq, yoxsa yumurta fəlsəfəsidir sanki. Halbuki, Sarıbaş həm də və ən əsası strateji əhəmiyyəti olan məntəqədir. Bizim sərhəddimiz yalnız ermənilərlə bitmir axı. Torpaqlarımıza, abidələrimizə - saysaq, görün nə qədər iddiaçı var. Yaşamayanda, sahib çıxmayanda metrə-metrə gedir, ayılanda isə ya itki faktıyla barışmalı oluruq, ya da sonu görünməyən müharibələrə qatılırıq.\nKəndə yollananda icradan bizə bir nümayəndə də qoşdular. Bizə bələdçi lazım idi, amma o, ağzımızı pusurdu. Biz sarıbaşlıları çəkirdik, amma icradakıları daha çox dağılmış evlərin çəkilib-çəkilməməsi narahat edirdi. Biz insan mənzərələrinin təsviri ilə məşğul idik, icradakılar isə “nailiyyətlərin” statistikası ilə. Bax budur, bizi içəridən az-az dağıdan. Bir şeyi birdəfəlik anlamaq gərəkdir ki, problemlər bəşəriyyət öləndə bitəcək. Həyat, yaşamaq təkcə adamın özünün şəxsi evində evi ilə bitmir, adama kəndlidir deyə “cəhənnəmə ki, necə alınır, o cür də yaşasın” münasibətini bəsləmək olmaz, insana insan kimi yanaşılmalıdır. Lap adam ayağı dəyməyən adada da, əgər orda bircə insan belə məskunlaşırsa.\nSarıbaşın tarixi qədimliyi, türk etimologiyası nonsens deyil. Çünki Azərbaycanın elə bir guşəsi yoxdur ki, orda minillilərin izi görünməsin. Bu mənada Azərbaycan nəhəng tarixi muzeydir. Sarıbaşınsa istisnalığı ondadır ki...\nKənd ən uca dağların içindədir. Başdan-başa müxtəlif ölçülü, formalı qənbər daşlardan ibarətdir. Onlardan tikilmiş evlər də, amfiteatr yollar da birlikdə qənbər daşlarının tamamlanmış memarlıq fakturasını yaradıb. Məhəccərlərin naxışlarından bir daha heç yerdə görməyəcəksiz. Burda təbiət ram olunmayıb, vəhşidir. Ancaq vəhşi təbiətin də öz gözəlliyi var. Havanın büllur saflığı tərkibindəki kristalları gözə görünən edir. Dağların başını qəfil alan duman bir anda ya yağışa çevrilir, ya da bir anda dağılır. Nəfəs dolu səslə İNSANı səsləyin, çağırışınız dağların başında da əks-səda verəcək. Otların xışıltısı, yarpaqların pıçıltısı, böcəklərin cırıltısı, quşların civiltisi alətlərdə çalınmayan təbii simfoniyadır. Təbiətin orkestrinə arada at kişnəməsi, nalların tıqqıltısı, malların böyürtüsü də əlavə olunur, hardansa fasilələrlə gələn gülüş səsləri, hardasa uşaq mübahisələri, hardansa gələn səslər, səslər... bu iri miqyaslı orkestri təsəvvür edə bilirsiz? O gözə görünməsə də anladır ki, kənddə həyat hələ var. Sarıbaşın öz sərhəddi dərin uçurumlardır, aşağı hər zaman baxa bilərsiz, sizi fəndgircəsinə özünə çəkməyəcək. Torpağa ayağınızı yalın basın, o öz enerjisini sizə ötürəcək, təmənnasız-filansız. Gecələr əlinizi səmaya uzadın, istədiyiniz ulduzu götürə bilərsiz, çünki onlar sizə çox yaxın olacaqlar.\nSarıbaşlılar xüsusi adamlardır, anadolu şivəsində danışırlar. Ağbəniz, sarışın, sinəsi bayatılarla dolu sadə kəndlilərdir. Onların yaşayışı çətindir. İş yox, mədəni məşğuliyyət yox, məktəb bağlı, klub fəaliyyətsiz, səhər naxura – axşam axura, toyuq-cücə... kəndə yalnız 60-cı illərin hərbi villisi işləyir. O da çala-çuxur, daşlıq iki çaydan keçməli olur. Qış düşəndə isə zülm də birə-beş artır. Ancaq onlar bunda da bir məna tapırlar. Sarıbaşlılar qənbərli kəndin canlı qənbər daşlarıdırlar. Onlarla təbiət arasında qəribə bir həmahənglik var. Əgər bu gün xəritədə Sarıbaş kəndi hələ qalıbsa, buna görə yalnız və yalnız onlara “sağ olun!” demək düşür.\nDoğrudan da istəyimiz olsa, hər şeydə şəxsi mənfəət vərdişini tərgitsək, vətənimizi şüar xətrinə yox, həqiqətən sevsək, Azərbaycanın hər bucağında cənnət yarada bilərik. Məgər hər şey insanın əlində deyil?! Sarıbaşı turist məkanına çevirmək olar. Məgər avropalı vəhşi təbiətdə dincəlməyi sevmir? Sarıbaşı canlı kinopavilyona çevirmək olar. Məgər dünyada kino çəkilmir? Sarıbaşı sadəcə yaşatmaq lazımdır, məgər tarix daha yazılmayacaq?\n...Mən ilk dəfə idi ki, yaradıcılıq işimi bitirəndə sevinc hissi yaşamırdım, qəribə hisslər vardı içimdə. Qatarda başa düşdüm ki, sən demə... vurulmuşam, mən Sarıbaşa, onun daşının, torpağının, suyunun, çiçəklərinin, böcəklərinin, cana rahatlıq gətirən əzəli və əbədi səsli səssizliyinin sehrinə düşmüşəm! Sarıbaşı istisna edən də onun bu sehirli cazibə qüvvəsidir, bəlkə də heç bir yerdə olmayan bir qüvvə. Bilirəm ki, ora yenə qayıdacam, mütləq qayıdacam, bu təkcə sarıbaşlı cazibənin məni çəkdiyinə görə olmayacaq, həm də ona görə baş verəcək ki, sevməyi bacaranlar üçün etiraflar da tükənmir!/moderator.az/


“AtaHolding” ASC bədii gimnastika üzrə 30-cu Avropa çempionatının baş sponsorudur\n“AtaHolding” ASC böyük məmnuniyyətlə bildirir ki, 2014-cü il iyunun 13-15-də Bakıda Milli Gimnastika Arenasında keçiriləcək bədii gimnastika üzrə 30-cu Avropa çempionatının baş sponsorudur. “AtaHolding” ASC İdarə Heyətinin sədr müavini Rəşad Rəsullu bildirdi ki, baş sponsorluqdan yalnız qürur duyuruq: “İlk növbədə bizi belə bir mötəbər tədbirdə özünə əsas tərəfdaşlardan biri kimi görən Azərbaycan Gimnastika Federasiyasına və şəxsən federasiya prezidenti, Azərbaycanın Birinci Xanımı Mehriban Əliyevaya təşəkkürümüzü bildiririk. Azərbaycanda hər sahədə olduğu kimi idman sahəsində də intibah dövrünü yaşayır. Dövlət səviyyəsində ölkə idmanına göstərilən diqqət və qayğı idmançılarımızın beynəlxalq arenalarda uğurlu çıxışına gözəl zəmin yaradıb. Artıq hər Olimpiya Oyunlarında, dünya və Avropa çempionatında Azərbaycan atletləri adlarından söz etdirməyi bacarır, üçrəngli bayrağımızı göylərə qaldırır, himnimizi səsləndirirlər. Təsadüfü deyil ki, aparıcı idman ölkələri Azərbaycana rəqib olduqda belə məyusluqlarını gizlətmirlər. Ölkəmiz bununla yanaşı, beynəlxalq yarışlara da uğurla ev sahibliyi edirlər. Məhz bunun sayəsində beynəlxalq federasiyalar Azərbaycana hər hansı yarışı həvalə edərkən gözəl sonluqla başa çatacağını əvvəlcədən çəkinmədən deyirlər. İyunda ölkəmizdə baş tutacaq bədii gimnastika üzrə 30-cu Avropa çempionatı da buna əyani sübutdur. Çünki bundan öncə 2 dəfə analoji turnirə ev sahibliyi edən Azərbaycan bu inam sayəsində növbəti dəfə qitənin ən güclü gimnastlarını Bakıya toplayacaq. Biz isə “AtaHolding” ASC olaraq, çempionatın baş sponsoru olmaqdan yalnız fəxr duya bilərik. İnanırıq ki, Azərbaycan idmansevərləri çempionatda gərgin və maraqlı mübarizənin şahidi olacaqlar”.\nR.Rəsullunun sözlərinə görə, hər bir idman növündə olduğu kimi gimnastikada da Azərbaycan tək Avropanın deyil, bütün dünyanın favoritləri sırasındadır: “Təbii ki, bu da səbəbsiz deyil. 2002-ci ildə Azərbaycanın birinci xanımı Mehriban Əliyeva Azərbaycan Gimnastika Federasiyasına rəhbər seçildikdən sonra bu idman növündə xüsusi canlanma yarandı. Ölkəmiz bədii gimnasitika üzrə dünya və Avropa çempionatlarını, Dünya Kubokunu qəbul etməyə başladı. “AtaHolding” ASC-nin baş sponsorluğu ilə keçiriləcək 30-cu Avropa çempionatı da gimnastika dünyasının diqqətini Bakıya yönəldəcək. Özü də 33 ölkənin iştirakı ilə baş tutacaq yarış memarlığına görə təkrarsız olan yeni Milli Gimnastika Arenasında təşkil ediləcək. İnanırıq ki, əvvəllər Bakıda keçirilən yarışlarda xalqımızı medallarla sevindirən gimnastlarımız yenə öz bacarıqlarını nümayiş etdirərək, komandamıza mükafatlar qazandıracaqlar. Hər idmançımıza uğurlar arzulayır, azarkeşlərimizi zalda onlara dəstək olmağa çağırırıq. “AtaHolding” ASC daima idmançılarımız və azarkeşlərimizlə birgədir!”.\nQeyd edək ki, “AtaHolding” ASC yarandığı gündən etibarən ölkə idmanının inkişafına öz töhvəsini verməyə çalışır. “AtaHolding” ASC 2007-ci ildən Beynəlxalq Otüstü Hokkey Federasiyasının və 2008-ci ildə Beynəlxalq Güləş Federasiyasının baş sponsorudur. “AtaHolding” ASC “AtaSport” klubuna da himayəçilikedir. Bu klubdaotüstühokkey, yunan-Roma güləşi, sərbəstgüləşvəqadıngüləşiüzrəbölmələr var. Klubun peşəkar idmançıları Olimpiya oyunlarında, Dünya və Avropa üzrə yarışlarda, nüfuzlu beynəlxalq turnirlərdə dəfələrlə qalib gəliblər və mükafatçılar sırasına düşüblər.